Đoković i Unicef za najmlađe | Ritam Grada - vesti Kragujevac\nĐoković i Unicef za najmlađe\nFondacija Novak Đoković uložiće 750 hiljada dolara tokom naredne tri godine, kako bi se zaustavilo smeštanje dece mlađe od tri godine u ustanove.\nU naredne tri godine Fondacija, Unicef i Ministarstvo rada radiće na razvoju usluga namenjenih porodicama kako bi se lakše nosile s problemima i ostale na okupu – uvek kada je to u najboljem interesu deteta.\nNove usluge prvo će početi da se primenjuju u Beogradu, Nišu, Kragujevcu i Novom Sadu, a jedna od glavnih novina je usluga takozvanog porodičnog saradnika koji će imati važnu ulogu.\nOd svog rođenja, pa do treće godine života, deca prolaze kroz veoma dinamične faze razvoja. Da bi ove promene tekle po planu, deci se mora obezbediti stimulativno i brižno okruženje – tačnije odrastanje u krugu porodice. Poguban uticaj sirotišta na razvoj deteta već je decenijama tema mnogih studija. Ove studije su posebno pokazale da institucionalizacija dece na najnižem uzrastu ima posebno poguban efekat – i to na kognitivni, socijalni i emocionalni razvoj deteta.\nUsled navedenih razloga, Zakonom o socijalnoj zaštiti uvedena je zabrana institucionalnog smeštaja za decu mlađu od tri godine. Značajan napredak u punoj implementaciji ove zabrane zaista je postignut, i od 2005. godine zabeležen je pad od 80% kada je u pitanju institucionalizacija dece mlađe od tri godine (najsvežiji podaci odnose se na 2011. godinu).\nOvim zakonom se takođe priznaje da je deci, u većini slučajeva, bolje u sopstvenim porodicama, ali da je određenim porodicama potrebna podrška uvećanog obima kako bi mogle da odgovore na dodatne izazove i nose se sa problemima.\nMinistarstvo rada, zapošljavanja i socijalne politike, Fondacija Novak i UNICEF žele da investiraju u razvoj intenzivnih i fleksibilnih usluga namenjenih porodicama. Nove usluge za cilj imaju prevenciju odvajanja dece od njihovih porodica i vraćanje dece u sopstvene porodice nakon privremenog boravka na hraniteljstvu.\nOve usluge su osmišljene tako da na različite načine odgovore na potrebe porodica: od praktične podrške prilikom upisa dece u obdaništa, odnosno uključivanja roditelja u neki program zaštite mentalnog zdravlja, preko savetodavne podrške u rešavanju problema i unapređenju pozitivnih roditeljskih veština i kapaciteta, sve do generisanja podrške iz šire porodične mreže.\nPosebni napori će takođe biti uloženi u pomaganje centrima za socijalni rad kako bi se unapredila metodologija za procenu, s obzirom na to da će ovi centri snositi odgovornost za upućivanje slučajeva na određene usluge podrške porodicama.\nOvo će pomoći da se obezbedi da siromašne porodice, koje su ujedno i najugroženije, dobiju pomoć koja im je potrebna.\nOvaj projekat će se takođe fokusirati i na hraniteljstvo u hitnim slučajevima. Ovim će se izbeći smeštanje dece u institucije, čak i kada se to čini na kratko u hitnim slučajevima.\nBiće organizovan sveobuhvatan nadzor pilotiranih usluga u saradnji sa Odeljenjem za socijalni rad (Fakultet za političke nauke Univerziteta u Beogradu) kako bi se videlo da li i na koji način ove usluge pomažu u jačanju porodica.\nMinistarstvo za rad, zapošljavanje i socijalnu politiku želi da vidi dokaze za njihovu efikasnost i istraži njihov uticaj na decu, kako bi se zatim razmotrila njihova puna integracija u sistem socijalne zaštite.\nNovak Đoković pomaže Romima u Kragujevcu\nNovak uspeo što niko nikada nije: treća uzastopna titula u Australiji


Subota, 8. februar 2020.\nLinta na međunarodnoj konferenciji: Aneks G Bečkog sporazuma o sukcesiji, mrtvo slovo na papiru\nPredsednik Odbora za dijasporu i Srbe u regionu Skupštine Srbije Miodrag Linta prisustvovao je juče, u Beogradu, međunarodnoj konferenciji o poštovanju preuzetih međunarodnih obaveza iz Aneksa G Bečkog sporazuma o pitanjima sukcesije.\n78. sednica Odbora za pravosuđe, državnu upravu i lokalnu samoupravu\nČlanovi Odbora za pravosuđe, državnu upravu i lokalnu samoupravu su, na sednici održanoj 8. februara 2020. godine, razmotrili u pojedinostima predloge zakona koje Narodna skupština razmatra na Dvadeset drugom vanrednom zasedanju Narodne skupštine Republike Srbije u Jedanaestom sazivu.\n93. sednica Odbora za spoljne poslove\nNa sednici održanoj 8. februara, članovi Odbora za spoljne poslove usvojili su jednu inicijativu za posete i konstatovali redovne aktivnosti stalnih delegacija.\n144. sednica Odbora za ustavna pitanja i zakonodavstvo\nNa sednici Odbora održanoj 8. februara 2020. godine, članovi Odbora razmotrili su, u pojedinostima Predlog zakona o izmenama Zakona o izboru narodnih poslanika, koji su podnela 103 narodna poslanika Poslaničke grupe Srpska napredna stranka, Predlog zakona o izmeni Zakona o izboru narodnih poslanika, koji je podnela narodni poslanik Gordana Čomić, Predlog zakona o izmenama i dopuni Zakona o lokalnim izborima, koji su podnela 103 narodna poslanika Poslaničke grupe Srpska napredna stranka i Predlog zakona o izmeni Zakona o lokalnim izborima, koji je podnela narodni poslanik Gordana Čomić.\nGojković se sastala sa generalnim sekretarom Muslimanske svetske lige\nPredsednica Narodne skupštine Republike Srbije Maja Gojković primila je danas generalnog sekretara Muslimanske svetske lige – Rabite Mehmeda El-Isu, koji boravi u poseti Srbiji.\n53. sednica Odbora za poljoprivredu, šumarstvo i vodoprivredu\nNa sednici Odbora održanoj 7. februara članovi Odbora razmotrili su Informaciju o radu Ministarstva poljoprivrede, šumarstva i vodoprivrede za četvrti kvartal 2019. godine.\nDvadeset drugo vanredno zasedanje Narodne skupštine Republike Srbije u Jedanaestom sazivu\nPredsednica Narodne skupštine Maja Gojković sazvala je, na zahtev 155 narodnih poslanika, Dvadeset drugo vanredno zasedanje Narodne skupštine Republike Srbije u Jedanaestom sazivu, za četvrtak, 6. februar 2020. godine, sa početkom u 10.00 časova.\nGojković se sastala sa komesarom za susedstvo i pregovore o proširenju\nPredsednica Narodne skupštine Rpublike Srbije Maja Gojković sastala se danas sa evropskim komesarom za susedstvo i pregovore o proširenju Oliverom Varheljijem, sa kojim je razgovarala o novoj metodologiji EU, radu parlamenta i međustranačkom dijalogu, koji je u Skupštini Srbije održan uz posredovanje Evropskog parlamenta.\nEvropski komesar za susedstvo i pregovore o proširenju Varhelji razgovarao sa učesnicima međustranačkog dijaloga\nU Narodnoj skupštini održan je danas sastanak predsednice Narodne skupštine Maje Gojković i evropskog komesara za susedstvo i pregovore o proširenju Olivera Varheljija sa učesnicima međustranačkog dijaloga, koji je organizovan uz posredovanje Evropskog parlamenta.\nNa sednici Odbora, održanoj 6. februara 2020. godine, razmotrene su Informacija o radu Ministarstva privrede za period oktobar - decembar 2019. godine, Izveštaj Ministarstva privrede o stanju postupka privatizacije za novembar 2019. godine i Izveštaj Ministarstva privrede o stanju postupka privatizacije za decembar 2019. godine.


U Novogodišnjoj noći centar zatvoren za saobraćaj od 8 uveče do 6 ujutru - juGmedia\nZbog organizovanog dočeka Nove godine na Trgu kralja Milana, glavne gradske saobraćajnice, Vožda Karađorđa i Generala Milojka Lešjanina, od raskrsnice “Sud” do raskrsnice “Ured”, biće zatvorene za saobraćaj već od 20 časova 31. decembra do 6 sati ujutru 1. januara.\nNovogodišnji koncert počinje u 23 časa i trajaće do 2 časa posle ponoći.\nTonske probe učesnika koncertnih dešavanja biće održane u ponedeljak 31. decembra od 19 do 21 čas. Bina za nastupe biti montirana dan ranije, u subotu 30. decembra tokom prepodneva i da će biti smeštena u neposrednoj blizini spomenika na centralnom gradskom trgu.\nOd 23 časa nastupiće Željko Vasić i sa njim će posetioci, uz zajedničko odbrojavanje i uz pratnju vatrometa, u ponoć dočekati Novu 2019. godinu. Pola sata nakon ponoći sledi nastup „Leksington benda“ i trajaće do 2 časa posle ponoći.\nNiški kulturni centar, koji je organizator novogodišnjeg koncerta, je u koordinaciji sa organima reda i javnim komunalnim preduzećima, preduzeo sve neophodne mere kako bi se sugrađani osećali potpuno bezbedno tokom dočeka, a sam doček protekao u skladu sa očekivanjima, kako i dolikuje jednoj ovakvoj velikoj javnoj manifestaciji.\nUlica će biti otvorena najkasnije 1. januara u 6 sati ujutru.


Igrač - Blic Online\nIzraelski koeograf podučava mlade igrače u Beogradu: Umetnici su u znak protesta u Tel Avivu izašli na ulice i izvodili performanse\nViši sud u Beogradu zakazao je za 31. decembar izricanje prvostepene presude nekadašnjem generalnom direktoru fudbalskog kluba "Obilić" Dragiši Biniću i bivšem sportskom direktoru tog kluba Jovanu Dimitrijeviću povodom optužbi za zloupotrebe prilikom transfera jednog fudbalera.\nBili Preston zbog bolova u ramenu napušta Igokeu, vraća se u SAD\nAmerički košarkaš Bili Preston vraća se u Sjedinjene Američke Države. Košarkaš Igokee je osetio bol u ramenu zbog čega je odlučeno da lečenje nastavi u Americi pošto ove godine planira da izađe na NBA draft.\nGrahovac na pozajmici u Rijeci\nNekadašnji fudbaler Borca Srđan Grahovac do kraja 2018. godine će nastupati za Rijeku kao pozajmljen igrač iz kazahstanske Astane.\nŠtoper Darko Zec je postao novi fudbaler Radnika iz Bijeljine. On je došao kao zamena za Besima Šerbečića koji se preselio u redove norveškog Rozenborga.\nRadniku za Šerbečića 225.000 evra\nFudbalski klub Radnik je za Besima Šerbečića dobio obeštećenje od 225.000 evra.\nBanjalučanin Stojan Vranješ novi igrač sarajevskog Željezničara\nVezista Stojan Vranješ iz Banjaluke potpisao je ugovor na 18 meseci sa FK Željezničar.\nBili Preston, jedan od najperspektivnijih mladih košarka iz SAD, novi je član Igokee, a njegov dolazak očekuje se u narednim danima. Osim prestona Igokeu je pojačao i Ketin Rajnhard, takođe igrač iz SAD.\nGenijalni mladić Nikola - NiKo Kovač iz Brčkog osvojio je drugo mesto na svetu igrajući video igru “Counter-Strike: Global Offensive (CS: GO), potvrdio je HLTV.\nPrekinut meč u Doboju zbog napada na sudiju\nUtakmica između FK „Borac“ iz Kotorskog i FK „Radnik“ iz Brodskog polja prekinuta je juče u Doboju nakon što je napadnut glavni sudija D.T.\nNovi član: Ponjavić potpisao za Igokeu\nAleksandar Ponjavić, novi je član KK Igokea, a ugovor sa Aleksandrovčanima ovaj košarkaš, koji igra na poziciji beka šutera, potpisao je na dve godine.\nVezista Konijaspora Milošević o nastupu za reprezentaciju BiH: Baždarevićev poziv mi je kruna karijere\nPehari u Kupu i Superkupu Turske, te poziv u reprezentaciju BiH su su krunisali najbolju sezonu u mojoj karijeri – kaže Deni Milošević.\nČESTITAMO! Arsenije Vučković na 19. rođendan ulazi u redove Borca\nArsenije Vučković je novi košarkaš OKK Borac, pošto je danas u prostorijama banjalučkog kluba potpisao ugovor.\nMilan Stupar, zadnji strelac za Borac na Grbavici: Radi na kasi i igra 5. ligu\nBorac je 22. maja 2011. godine stigao do, za sada, jedine titule šampiona BiH, a pobedu od 1:0 u gostima protiv Željezničara i šampionski pehar svojim golom obezbedio je desni bek Milan Stupar.


Generali otvorio palatu Procuratie Vecchie u Veneciji\nGenerali otvorio palatu Procuratie Vecchie kao dom inicijative The Human Safety Net u Veneciji\nSlavno zdanje na Trgu Svetog Marka, restaurirano po projektu arhitekte Dejvida Čiperfilda, po prvi put nakon 500 godina otvorilo je javnosti svoja vrata 8. aprila. Od tradicionalnog pozdrava „l’alzaremi”, do specijalnog digitalnog obilaska za sve zaposlene, dajemo pregled događaja koji su obeležili svečano otvaranje.\nIstorijski dan za Generali i sve ljude Generali grupe. U petak, 8. aprila, nakon opsežne restauracije koju je izveo studio David Chipperfield Architects iz Milana, palata Procuratie Vecchie ponovo će biti domaćin aktivnosti kompanije i po prvi put otvorena je za javnost kao dom inicijative The Human Safety Net.\nU skladu sa Generalijevom tradicijom izlaganja banera i tapiserija na fasadama palate u znak obeležavanja najvažnijih događaja, na svečanom otvaranju i tokom naredne nedelje, na prvom i drugom spratu fasade Procuratie Vecchie na Trgu Svetog Marka nalazi se instalacija koju čini 100 banera napravljenih od održivog materijala, na kojima su prikazana lica korisnika programa inicijative The Human Safety Net.\nCeremoniju otvaranja zdanja Procuratie Vecchie počela je flotila Generalijevih tradicionalnih čamaca pozdravom „l’alzaremi”. Ova počast se odaje vertikalnim postavljanjem vesala, odlaganjem na dno čamca i podizanjem po komandi. Goste je na trgu dočekala i operska pevačica.\nIstovremeno, više od 4000 kolega iz celog sveta pridružilo se specijalnom živom digitalnom obilasku, a sa novim domom inicijative The Human Safety Net upoznali su ih glasovi učesnika svečanog otvaranja. Mnogi su biblioteci The Human Safety Net poklonili knjige sa ličnim porukama.\nZvanično otvaranje održano je u samoj palati Procuratie Vecchie, presecanjem vrpce u prisustvu predstavnika najvišeg menadžmenta i nekoliko italijanskih i evropskih institucija. Simone Bemporad, direktor za komunikacije i odnose sa javnošću Generali grupe, najavio je pozdravne govore Gabrijela Galaterija di Đenole, direktora Assicurazioni Generali, Filipa Donea, generalnog direktora Generali grupe i arhitekte Dejvida Čiperfilda. Događaju su prisustvovali i ministar kulture Dario Frančeskini, predsednik regiona Veneto Luka Zaja, ministar javne uprave Renato Bruneta, ministar turizma Masimo Garavalja i gradonačelnik Venecije Luiđi Brunjaro. Ursula fon der Lajen, predsednica Evropske komisije, uputila je najbolje želje preko evropskog komesara za privredu Paola Đentilonija i Nikolasa Šmita, evropskog komesara za radna mesta i socijalna prava, koji su prisustvovali ceremoniji putem video-konferencije.\n„Ponovno otvaranje Procuratie Vecchie predstavlja istorijski trenutak kako za lokalnu tako i za međunarodnu zajednicu. Posle pet vekova, ova širom sveta poznata, legendarna građevina i dalje odražava deo prvobitne misije prokuratora: pružanje pomoći najslabijim članovima društva”, rekao je generalni direktor Generali grupe Filip Done. „To je dom naše inicijative The Human Safety Net i biće mesto za razmenu ideja i dijalog o prevazilaženju glavnih društvenih izazova današnjeg sveta, ali i inspiracija za posetioce da nešto preduzmu kako bi oslobodili potencijal ljudi koji žive u teškim uslovima. Ovaj prostor biće otvoren i za sve one koji u potpunosti podržavaju projekat da Venecija postane svetska prestonica održivosti. Nema boljeg načina da se zaključi proslava 190. godišnjice Generalija, koja je počela prošle godine, a koja je najavom našeg partnerstva sa Programom Ujedinjenih nacija za razvoj sada još više dobila na značaju. Hvala svima koji su nam omogućili da dođemo do ove izuzetne prekretnice u istoriji Grupe.”\nFormalizovano je i partnerstvo između Generalija i Programa Ujedinjenih nacija za razvoj (UNDP), koje su predstavljali izvršna direktorka inicijative The Human Safety Net, Ema Ursih i administrator UNDP-a, Ašim Stejner. Naša kompanija je posvećena pružanju tehničkih i finansijskih resursa UNDP-ovoj platformi za razvoj i primenu rešenja osiguranja i finansiranja razvojnih rizika.\nVeza između Generalija i palate Procuratie Vecchie duboko je ukorenjena. Ovo venecijansko zdanje bilo je dom italijanskog sedišta Grupe tokom većeg dela 20. veka, sve do 1989. godine. Danas, posle više od trideset godina, istorijsko sedište na Trgu Svetog Marka proslavilo je početak svog novog života kao doma inicijative The Human Safety Net i svih Generalijevih ljudi čija će predstavništva ostati na ovoj adresi.


DžONSON: TUSK ĆE OSTATI UPAMĆEN KAO "GOSPODIN BEZ SPORAZUMA" | SRNA\nBIJARIC, 24. AVGUSTA /SRNA-Rojters/ - Britanski premijer Boris Džonson rekao je da će predsjednik Evropskog savjeta Donald Tusk ostati upamćen kao "gospodin bez sporazuma", ako ne pristane na izmjene sporazuma o "Brgezitu".\nDžonson je na taj način odgovorio na raniju izjavu Tuska da će bitanski premijer ostati upamćen u istoriji kao "gospodin bez sporazuma".\n"Želim da poručim našim prijateljima u EU da ako oni ne žele `Bregzit` bez sporazuma, onda moraju da ukinu bekstop sistem. Ako Donald Tusk ne želi da ostane upamćen kao `gospodin bez sporazuma` onda se nadam da će ovo uvažiti", rekao je Džonson novinarima.\nGovoreći o odnosima sa SAD, Džonson je rekao da će reći američkom predsjedniku Donaldu Trampu tokom samita G7 u Bijaricu da se povuče iz trgovinskog rata sa Kinom koji već doprinosi destabilizaciji privrednog rasta širom svijeta.\n"Veoma sam zabrinut zbog zbog cjelokupne situacije i rasta protekcionizma i uvođenja tarifa", rekao je Džonson.


Nais - Glas Šumadije\nNaslovna > Posts Tagged Nais\n20/05/2021 20/05/2021 337Ostavi komentar na Debitantkinje, pravac na trofej\n07/03/2020 07/03/2020 603Ostavi komentar na RADNIČKI U NIŠU „STAVIO ŠLAG NA TORTU“\nU poslednjem kolu Regionalne A2 lige, vaterpolisti Radničkog slavili su na gostovanju niškom Naisu, rezultatom 13:11, i tako stavili šlag na tortu u izuzetno uspešnoj sezoni u kojoj su ostvarili 15 pobeda i jedan remi i sa prvog mesta izborili plasman u viši rang. Kragujevčani su tako u meču koji se bodovao i za Super […]\nRADNIČKI PONOVO BOLJI OD NAISA\n09/11/2019 09/11/2019 609Ostavi komentar na RADNIČKI PONOVO BOLJI OD NAISA\nU devetom kolu Regionalne A2 lige, vaterpolisti Radničkog iz Kragujevca ubedljivo su savladali ekipu Naisa iz Niša, rezultatom 15:7, pa su tako ostali na čelu tabele sa maksimalnim učinkom. Baš kao i u meču ovih rivala u četvrtfinalu Kupa, pre dva dana, koji su dobili sa 16:4, Kragujevčani su odlično startovali, pa su prvu četvrtinu […]\n08/11/2019 08/11/2019 499Ostavi komentar na POSLEDNJI OVOGODIŠNJI MEČ RADNIČKOG U KRAGUJEVCU\nPosle ubedljivog trijumfa nad Naisom u četvrtfinalu Kupa Srbije (16:4), vaterpoliste Radničkog večeras od 21 sat očekuje novi duel sa Nišlijama u Kragujevcu, ovoga puta u okviru devetog kola Regionalne A2 lige. Šumadinci su pružili jednu od najboljih partija u sezoni, pogotovo u prvom poluvremenu, kada su vodili sa 8:0 i loptu iz svoje mreže […]\n06/11/2019 06/11/2019 609Ostavi komentar na RADNIČKI SILOVITO DO „FAJNAL-FORA“ KUPA\nVaterpolisti Radničkog plasirali su se na finalni turnir Kupa Srbije, pošto su u četvrtfinalu pregazili ekipu Naisa iz Niša, na svom bazenu, rezultatom 16:4. Pred kamerama Sportkluba, Radnički je održao čas vaterpola u prvom poluvremenu. Kragujevčani su sjajno odigrali pre svega u odbrani, a i realizacija je bila na visokom nivou, pa su, predvođeni francuskim […]\nVAŽAN DVOMEČ RADNIČKOG SA NAISOM, PRVI VEČERAS U KRAGUJEVCU\n06/11/2019 06/11/2019 505Ostavi komentar na VAŽAN DVOMEČ RADNIČKOG SA NAISOM, PRVI VEČERAS U KRAGUJEVCU\nPred vaterpolistima Radničkog su dva izuzetno bitna duela sa niškim Naisom u Kragujevcu, najpre večeras od 18 i 15 časova, u četvrtfinalu Kupa Srbije, a zatim i u petak od 21 sat, u srpskom derbiju devetog kola Regionalne A2 lige. U reprizi prošlogodišnjeg polufinala Kupa, Kragujevčani će pokušati da se još jednom plasiraju na završnicu […]\nU ČETVRTFINALU KUPA VATERPOLISTI RADNIČKOG „IZVUKLI“ NAIS\n31/10/2019 31/10/2019 565Ostavi komentar na U ČETVRTFINALU KUPA VATERPOLISTI RADNIČKOG „IZVUKLI“ NAIS\nU četvrtfinalu Kupa Srbije, vaterpolisti Radničkog iz Kragujevca dočekaće ekipu Naisa iz Niša, odlučeno je danas, žrebanjem u Kući vaterpola. Taj meč na programu je u sredu, 6. novembra, od 19 časova, a zanimljivo je da Nišlije na megdan Radničkom dolaze i četiri dana kasnije, u susretu 9. kola Regionalne A2 lige. Biće to repriza […]\n09/02/2019 999Ostavi komentar na RADNIČKI USPEŠNO ZAPOČEO POHOD NA A1 LIGU\nU prvom kolu Lige 6 za plasman u Regionalnu A1 ligu, vaterpolisti Radničkog iz Kragujevca savladali su ekipu niškog Naisa, na svom bazenu, rezultatom 7:5. Domaćin je gotovo sve vreme bio u vođstvu, od prvog napada, kada je iz igrača više pogodio Nemanja Stanojević, a sredinom uvodne deonice izjednačio je Aleksandar Mitrović – 1:1. Početkom […]\nVATERPOLISTI RADNIČKOG ZAPOČINJU NAPAD NA PRVU A1 LIGU\n08/02/2019 08/02/2019 725Ostavi komentar na VATERPOLISTI RADNIČKOG ZAPOČINJU NAPAD NA PRVU A1 LIGU\nU prvom kolu Lige 6 za plasman u Regionalnu A1 ligu, vaterpolisti Radničkog iz Kragujevca dočekuju ekipu niškog Naisa, u subotu od 19.30 časova, na zatvorenom bazenu Sportskog centra „Park“. U oba ovosezonska okršaja Kragujevčani su bili uspešniji, najpre u Nišu (12:10), a zatim i u polufinalu Kupa Srbije u Zrenjaninu (8:5). Pored regionalnih poena, […]


Za projekte za mlade 3,5 miliona dinara - JUGPRESS\nZa projekte za mlade 3,5 miliona dinara\nPostavio: Jugpress 28 Avgusta, 2017\nInformisanje, zapošljavanje, odnosno preduzetništvo i bezbednost mladih u Nišu , prioritetne su oblasti koje će finansirati grad.\nNa javni konkurs za finansiranje i sufinansiranje projekata za mlade ove godine nevladine organizacije I neprofitna udruženja podnela su 47 prijava projekata od kojih dva projekta nisu ispunila administrativno-tehničke uslove.\nOd 45 ocenjivanih i bodovanih projekata, Komisija je donela odluku da se iz budžeta grada Niša, sa pozicije Službe za poslove gradonačelnika-Kancelarije za mlade i Sekretarijata za omladinu i sport finansira 21 projekat i to u ukupnom iznosu od 3,5 miliona dinara, rečeno je danas, prilikom uručenja ugovora organizacijama čiji će se projekti finansirati iz gradskog budžeta.\nGrad je i do sada podržavao, i nastaviće da pruža pomoć i podršku i u narednom periodu mladima , rekao je gradonačelnik niša Darko Bulatović.\n“ Ove godine kancelarija je imala svoj budžet koji je bio mnogo veći nego prethodne , pa samim tim I ova sredstva, koja se opredeljuju za projekte, su veća. Naredne godine će budžet za omladinske projekte biti 100 odsto veći nego ove. Mladi talentovani ljudi su dragocen ljudski resurs koji treba predstaviti i pomoći u svakom pogledu kako bi ostali u svom gradu, u svojoj zemlji i tu predstavili svoje rezultate. Briga o mladima mora da bude sistemska i kontinuirana kako bismo unapredili njihov položaj i obezbedili njihovo aktivno učešće u društvu. Grad upravo to i radi kako bi omogućio da sve veći broj mladih upravo u Nišu gradi svoju karijeru i stvara svoje porodice“, rekao je Bulatović na dodeli ugovora o finansiranju i sufinansiranju projekata za mlade danas u Gradskoj kući.\nOd ukuppno 3.5 miliona rezervisanih za ove namene 2,5 obezbedio je Sekretarijat za omladinu I sport a milion dinara Kancelarija za mlade. Najniži iznos od 125 000 dinara dobile su neformalne grupe dok je najveći iznos od 223.000 dobila nevladina organizacija Deli prostor.\n“Suština našeg projekta je da naučimo mlade da napišu biznis plan , da razvijemo četiri biznis ideje koje smo imale u prvom ciklusu “Napiši plan – ostvari san” I da se potrudimo da te četiru ideje na kraju budu četiri preduzeća u gradu Nišu koje bi vodili mladi preduzetnic”, rekao je Milan Babić iz nevladine organizacije Deli prostor”.


Darko Pančev | SPORTSKA KUPUSARA\nNaslovna Posts Tagged "Darko Pančev"\nJubilarne fudbalske utakmice\nFudbalska reprezentacija Jugoslavije (tada pod nazivom Kraljevina Srba, Hrvata i Slovenaca) svoju prvu međunarodnu utakmicu odigrala je 28. avgusta 1920. godine u belgijskom Anversu protiv Čehoslovačke, u okviru olimpijskog turnira.\nSusreti sa minhenskim Bajernom (1)\nNemački Bajern iz Minhena jedan je od najuspešnijih fudbalskih klubova sveta. Zaključno sa 2013. godinom, Bavarci su 23 puta bili nacionalni prvaci, 16 puta osvajači Kupa Nemačke, pet puta pobednici Superkupa i šest puta najbolji u Liga kupu Nemačke.\nRed Star, Roter Stern, Stella Rossa, Estrella Roja, Etoile Rouge, … Crvena zvezda\nČetvrtog marta 1945. godine je “na omladinskoj sportskoj konferenciji osnovan beogradski omladinski fiskulturni klub Crvena zvezda”, kako je sutradan, nakon sastanka osnivača u dvorani Državnog instituta za fizičku kulturu, bilo napisano na objavi istaknutoj u sedištu Ujedinjenog saveza antifašističke omladine Srbije (USAOS).\nTri polufinala Zvezde u Kupu evropskih šampiona\nU sezoni 1955/56 fudbaleri Crvene zvezde (na slici) osvojili su po treći put šampionsku titulu i tako stekli pravo da debituju na međunarodnoj sceni, i to u Kupu evropskih šampiona.\nSlobodan Santrač – Sani, fudbaler koji je najveći deo svoje igračke karijere proveo u OFK Beogradu, prema statistici je najbolji strelac jugoslovenskog fudbala svih vremena i jedan od najvećih golgetera svetskog fudbala. Santrač je ubedljivo prvi strelac jugoslovenskih šampionata sa 218 pogodaka.


MEĐUOPŠTINSKA LIGA BEČEJ – SRBOBRAN – VRBAS: Peta pobeda Gradštanaca u nizu musicloverparadise.com\nMEĐUOPŠTINSKA LIGA BEČEJ – SRBOBRAN – VRBAS: Peta pobeda Gradštanaca u nizu\npetak, 14 oktobar 2011 00:00\nFudbaleri Vojvodine iz Bačkog Gradišta pobedom ekipe Mladost radost iz Srbobrana sa 3:2 u sedmom kolu Međuopštinske lige Bečej – Srbobran – Vrbas uspeli su da vežu pet pobeda u prvenstvu. Gradištancima su nova tri boda obezbedila drugo mesto na tabeli.\nVoša je došla do vođstva gotovo na samom startu utakmice. Već u petom minutu utakmice Zdravko Savić je postigao pogodak i doneo prednost domaćoj ekipi. U 26. minutu vođstvo je zahvaljujući golu Miroslava Sekulića povećano na 2:0. Stečena prednost je u tom trenutku delovalo ogromno, ali se ispostavilo da brzo može da se istopi.\nNa kraju prvog poluvremena, u 45. minutu utakmice, Miladin Srdanov iz penala smanjio je vođstvo Voše na 2:1. Nesigurna igra Gradištanaca omogućila je nekoliko prilika Srbobrancima koje su mogle da dovedu u pitanje pobedu. Ovakav razvoj događaja je uneo neizvesnost među navijače Vojvodine koji su se u tim trenucima nadali da će njihov tim uspeti da sačuva minimalnu prednost, ali u 74. minutu usledio je pogodak Slobodana Trivića i došlo je do izjednačujućih 2:2.\nNakon ovog gola sa tribina se moglo čuti: „Bar da sačuvamo jedan bod“. Međutim, Branislav Markov je u 80. minutu postigao gol vredan pobede, koji je izazvao veliko slavlje na tribinama koje je trajalo do kraja utakmice jer je Vojvodina pobedila neugodnog rivala i upisala tri boda s rezultatom 3:2.\nVojvodina nakon ove utakmice ima 15 bodova i na drugom je mestu na tabeli, a u narednom kolu gostuje ekipi Budućnost u Savinom Selu.\nRemi za debi\nNovi trener Bečej Old golda Igor Stefanović – dosadašnji prvi strateg Bečeja Siniša Todorović otišao je zbog privatnih obaveza u Pariz – ostvario je 9. oktobra u meču sa ekipom Budućnosti iz Savinog Sela prve bodove u svojoj novoj ulozi (Stefanović je nekadašnji prvotimac Bečeja, a zbog povrede morao je da napusti „travnati teren“). Meč je završen sa 3:3, a golove za Bečej postigli su Malić (2) i Kovačević. Interesantna je i činjenica da je sudija Pivarski iz Vrbasa tokom utakmice dodelio samo jedan žuti karton, jedanaestici Budućnosti, Stojanoviću. U toku prvog dela susreta pružena je bleda i skromna igra oba tima, čiji igrači nijednom za 45 minuta nisu uputili ozbiljan šut ka golu, dok je tokom drugog poluvremena pala kiša golova. Prvi su se „otvorili“ gosti, nakon izvedenog slobodnog udarca od strane Đurovića, najviši u skoku bio je Stojanović za 1:0 u korist Budućnosti. Od 69. minuta gosti su vodili sa 2:0, golom kapitena Balevića. Kada je većina na stadionu pomislila da sledi još jedan poraz Bečeja, na scenu je stupila trojka Malić, Stajki i Kovačević. Poslednji se najbolje snašao u šesnaestercu gostiju nakon izvedenog kornera i glavom pogodio u 79. minutu za 1:2. Samo tri minuta kasnije Stojanović pravi kardinalnu grešku, faulira Stajkija u svom šesnaestercu, a Malić biva neumoljiv sa bele tačke (2:2). Međutim, radost Bečejaca je kratko trajala jer je već u narednom minutu, posle kontre Budućnosti, Balević svoju ekipu doveo u novo vođstvo. Da od junaka do tragičara dođe za malo manje od 10 minuta potrudio se Balević pri samom kraju meča kada je rukom igrao u svojih šesnaest metara, a Malić još jednom sa penalne tačke doneo izjednačenje svojoj ekipi.\nFudbaleri sa teritorije opštine Vrbas opravdali su očekivanja Igora Stefanovića, mladog stratega Bečej Old golda, i pružili težak otpor njegovoj ekipi.\n- I pored toga što sam bio uverenja da će utakmica biti teška, čvrsta, očekivao sam pobedu, ali eto, nažalost, izvukli samo bod, sa kojim moramo biti zadovoljni - izjavio je Stefanović, koji najavljuje maksimalno zalaganje svojih izabranika u narednom kolu na gostovanju ekipi Proletera iz Ravnog Sela.\nIskra do prvih bodova u Petrovom Selu\nFudbaleri Iskre iz Kucure zabeležili su 8. oktobra prvu prvenstvenu pobedu protiv Jedinstva iz Bačkog Petrovog Sela (1:2). Poveli su domaći preko Stajića već na početku meča, dobro odigrali prvo poluvreme, koje su i završili u svoju korist. Jedna nesmotrenost strelca prvog gola Stajića na startu drugog poluvremena, koji je u svom šesnaestercu igrao rukom i doneo penal gostima iz Kucure, ispostavilo se, presudila je utakmicu. Igračima Jedinstva ostalo je jedino da se „otvore“ u igri, što su i uradili, ali su zato sa druge strane doprineli i tome da budu ranjivi, naročito iz kontri, koja je fudbalerima Iskre 15 minuta pre kraja meča donela prvu prvenstvenu pobedu.\n„Izgoreli u želji“ bio je nakon meča sa Kucurom komentar Daneta Stajića, koji za naredno kolo, u kojem Jedinstvo gostuje ekipi Mladost radost, vidi šansu za nove bodove svog tima.\nPrvi gol Mladosti\nFudbaleri Mladosti izgubili su kod kuće, u okviru 7. kola Međuopštinske lige Bečej – Srbobran – Vrbas, od ekipe Napretka iz Nadalja sa 5:1. Jedini gol za ekipu iz Radičevića postigao je Saša Vojnović u prvom poluvremenu.\n- Ponavlja se stara priča. Još jednom smo na teren izašli bez šest-sedam standardnih igrača i uz odsustvo prvog golmana, Danijela Vojnovića, što nam je bio i najveći hendikep. Očekujem da ćemo već u narednom kolu, kada gostujemo u Kucuri, biti kompletni i dati svoj maksimum – rekao je Saša Vojnović, čiju ekipu prekosutra očekuje duel sa Iskrom.\nMore in this category: « Trke povodom Dana oslobođenja Bečeja: Za srećnije detinjstvo Vojvođanska liga Istok: Petarda u Karađorđevu\t»


Stevandić: Republika Srpska je pokazala diplomatsku moć otkazivanjem referenduma - Klix.ba\n7.11.2017. u 13:41\nPotpredsjednik Narodne skupštine Republike Srpske Nenad Stevandić kazao je na konferenciji za medije kako je odlukom o suspenziji referenduma o Sudu i Tužilaštvu BiH pokazala diplomatsku moć Republike Srpske.\nNakon što je Narodna skupština RS-a suspendovala referendum o pravosudnim institucijama BiH, javnosti se obratio potpredsjednik entitetskog organa zakonodavne vlasti Nenad Stevandić.\nOn je istakao da je Narodna skupština RS-a usvojila zaključke iz kojih se može zaključiti kako će referendum biti sproveden kada se stvore uslovi, odnosno kada vlast u RS-u bude imala podršku predstavnika manjeg bh. entiteta koji su dio vladajuće većine na državnom nivou.\n"Opozicija u NSRS-u je zadužena za sijanje mržnje i onesposobljavanje rada, a na nivou BiH su zaduženi za blokiranje svega što je korisno za Republiku Srpsku" istakao je Stevandić i dodao da opozicija "srlja u propast".\nStevandić je rekao da je manja administrativno-teritorijalna jedinica u sastavu BiH potvrdila diplomatsku moć i sposobnost djelovanja u okvirima aktuelne situacije. Kako kaže, vlast u RS-u nije željela dovesti do situacije da se inspektori u SIPA-i iz reda srpskog naroda sukobljavaju s bilo kim, a što je prema njegovim riječima bio plan nekih ljudi u Ministarstvu sigurnosti BiH, zbog čega je opozicija insistirala na sprovođenju referenduma.\nNa pitanja novinara o ratnoj prošlosti, Stevandić je odgovorio da se ponosi ratnom prošlošću i da prihvata sve optužbe ukoliko mu neko ponudi dokaz. Sve one koji spekulišu pozvao je da podnesu tužbu ističući da je već nekoliko puta saslušavan u pravosudnim institucijama.\n"Spreman sam da budem suočen s bilo kakvom optužnicom, ali nisam spreman da se suočim s montažama", rekao je Stevandić.\nRepublika Srpska referendum Nenad Stevandić suspenzija\nTrump pozvao na globalnu akciju protiv sjevernokorejske nuklearne prijetnje\n07.11.2017. u 13:34


Finansijske pretnje na internetu: Svetsko prvenstvo 2014. u centru pažnje sajber-kriminalaca Finansijske pretnje na internetu: Svetsko prvenstvo 2014. u centru pažnje sajber-kriminalaca – Personal magazin\nFinansijske pretnje na internetu: Svetsko prvenstvo 2014. u centru pažnje sajber-kriminalaca\nPrema Mesečnom izveštaju o onlajn-pretnjama u bankarskom sektoru za period od 19. maja do 19. juna, registrovan je maksimum aktivnosti malvera u Brazilu. Tehnologija kompanije Kaspersky Lab blokirala je 87.776…\nPrema Mesečnom izveštaju o onlajn-pretnjama u bankarskom sektoru za period od 19. maja do 19. juna, registrovan je maksimum aktivnosti malvera u Brazilu.\nTehnologija kompanije Kaspersky Lab blokirala je 87.776 pokušaja pokretanja zlonamernih programa u zemlji, što je četiri puta više nego u Rusiji, koja je na drugom mestu.\nSvetsko prvenstvo u fudbalu zvanično je počelo 12. juna, iako su sajber-kriminalci pomno pratili događanja u Brazilu mnogo ranije. Fišing-sajtovi koji zloupotrebljavaju okolnosti Svetskog prvenstva počeli su masovno da se pojavljuju u martu prošle godine. U januaru 2014. pojavili su se spam-mejlovi koji simuliraju osvajanje karata za Prvenstvo na lutriji, a koji u stvari sadrže „trojance“. Posledica toga je da je Brazil do aprila postao prvi po broju napada finansijskog malvera, a od tada, brojka se gotovo udvostručila. Nakon prvenstva, praksa krađe novca upotrebom adware programa koji nude „pay-for-view“ emitovanje putem „najbolje kamere“ postala je široko rasprostranjena, te su velike sume novca bile povučene sa korisničkih računa, ali oni za uzvrat nisu dobili ništa.\nSlika finansijskih sajber-pretnji generalno se nije mnogo promenila u poređenju sa prethodnim izveštajnim periodom. Trojan-Spy.Win32.Zbot, Trojan-Banker.Win32.Lohmys i Trojan-Banker.Win32.ChePro ostaju među najrasprostranjenijim zlonamernim softverima. Najuočljivija promena bila je nestanak Trojan-Spy.Win32.Carberp sa liste pretnji. Njegovo mesto zauzeo je Trojan-Banker.Win32.Shiotob, „trojanac“ sposoban da prati saobraćaj pretraživača i presreće podatke korisnika.\nJedan od najupečatljivijih incidenata tokom izveštajnog perioda desio se početkom juna, kada su se organi unutrašnjih poslova iz SAD i Evrope uključili u operaciju „obaranja“ velikog Gameover Zeus botneta. Botnet je korišćen za krađu akreditiva, kao i za širenje Cryptolocker ransomware-a, koji šifruje korisničke podatke a potom zahteva otkup za ključ za dešifrovanje. FBI je procenio štetu koju je naneo ovaj botnet na 100 miliona američkih dolara, a njegov navodni autor, izvesni Evgenij Bogačev, nalazi se među deset najtraženijih kriminalaca u Sjedinjenim Državama.\n„Kao što je privuklo navijače, Svetsko prvenstvo je takođe privuklo i sajber-kriminalce zainteresovane za platne podatke zaljubljenika u fudbal. Kao što se i očekivalo, napadači su zloupotrebili pompu koja okružuje ovaj veliki globalni događaj i počeli su da ciljaju na korisnike preko različitih kanala. Verovatno je da će se u vremenu nakon šampionata u Brazilu sajber-aktivnost normalizovati, stvarajući domino-efekat na globalnu distribuciju pretnji. Pa ipak, to nije razlog da smanjite oprez – leto je vreme kad ljudi obavljaju svakakve kupovine, unoseći svoje platne podatke na raznim sajtovima, a naravno, takvi podaci su od posebnog interesovanja za sajber-kriminalce“, rekao je Jurij Namestnikov, Anti-Malware Expert iz kompanije Kaspersky Lab.\nMesečni izveštaj o onlajn-pretnjama koje ciljaju na bankovni sektor sastavljen je u okviru Kaspersky Intelligence službe, koja je deo Kaspersky Fraud Prevention platforme.\nFinansijske pretnje na internetu: Svetsko prvenstvo 2014. u centru pažnje sajber-kriminalaca was last modified: August 1st, 2014 by Redakcija\nFifa World CupfudbalInternetKaspersky Lab\nSiemens: Porast neto rezultata za 27 procenata na 1,4 milijarde evra\n“Zaboravljena vozila” premijera na Discovery Channel-u


Stručnjaci: Ovaj napitak smanjuje rizik od razvoja ciroze jetre izazvane alkoholom - BIGportal.ba\nStručnjaci: Ovaj napitak smanjuje rizik od razvoja ciroze jetre izazvane alkoholom\n6 Septembra, 2020 6 Septembra, 2020 0176\nLjubitelji kafe tako imaju manji rizik od razvoja ciroze jetre izazvane alkoholom, koja svake godine ubije 300 hiljada ljudi širom sveta.\nOvo su rezultati studije “lankmarka” koju je proveo Institut za stogodišnjicu Univerziteta u Sidneju, prenosi Kliks.\nAutor studije, doktor Džon Vitfild rekao je da je studija otkrila da se povećani rizik od razvoja alkoholne ciroze može naslediti, posebno od očeva.\n“Naše istraživanje pokazalo je da je rizik od ciroze značajno povećan kod pojedinaca ako je otac hronično uzimao alkohol i umro od bolesti jetre. Takođe smo otkrili da je kod ljudi koji su konzumirali kafu bila manja verovatnoća da će razviti cirozu, dok je pijenje čaja samo neznatno smanjillo rizik”, dodao je.\nJedna šoljica kafe dnevno smanjuje taj rizik za 22 odsto, dve za 43 odsto, tri za 57 odsto, a četiri za čak 65 odsto.\nTimoti Morgan, viši autor studije, primetio je da su gojaznost i dijabetes povezani s povećanim rizikom od ciroze.\n“Mere poput održavanja zdrave telesne težine, intenzivnog lečenja dijabetesa ili stanja pre dijabetesa i konzumiranje kafe mogu biti korisne intervencije u načinu života kako bi se smanjio rizik od ciroze”, poručuju stručnjaci.\nPrepravljanje “Kuma 3” zbog adekvatnijeg završetka trilogije\nBrena objavila fotku sa luksuzne JAHTE, skinula se u kupaći, sve se USIJALO od komentara!


Prvenac Martina u Moto2, jeziv udes Šarina - Sportklub\nPrvenac Martina u Moto2, jeziv udes Šarina\nMoto-GP2 Autor:Jelena Trajković16. avg. 202013:27 > 13:31\nVozač Red Bul KTM Ajo tima Horhe Martin došao je do prve pobede u karijeri u Moto2 kategoriji, pošto je slavio na petoj trci sezone, Velikoj nagradi Austrije, koju je obeležio težak udes Hafiza Šarina.\nTrka u srednjoj klasi je imala dva dela, pošto je prekinuta posle teškog pada Malezijca. Vozač Italtransa Enea Bastijanini, koji je trijumfovao na prethodne dve trke, napravio je grešku i njegov motor je ostao nasred staze. Veliki broj vozača je uspeo da ga izbegne, ali ne i Šarin, koji je lansiran sa svog motocikla posle direktnog udarca u Bastijaninijev. Šarinu je odmah ukazana lekarska pomoć, ustanovljena mu je kontuzija karlice, a prebačen je u bolnicu na detaljne preglede.\nMartin je od starta kontrolisao trku, a posle pauze koja je trajala oko pola sata nastavio je gde je stao prilikom prekida. Neko vreme se uz njega držao Luka Marini iz VR46 tima, ali je on posustao, međutim, drugo mesto mu nije bilo ugroženo nijednog trenutka. Šampion Moto3 kategorije iz 2018. je bio dve sekunde ispred Marinija, a ostvario je devet trijumf u karijeru. Na trećem stepeniku pobedničkog postolja našao se vozač Intakta Marsel Šroter, koji je vodio usamljenu borbu na trećoj poziciji.\nNajbolji među ostalima bio je Sem Lous iz Estrelja Galisija Mark VDS rejsinga, ispred vozača Petronasa Ćavija Vjerhea i Marka Becekija, koji brani boje Skaj VR46 tima. Sedmi je bio Tom Luti, a pratili su ga Augusto Fernandes, Aron Kane i Džo Roberts.\nMarini je zahvaljujući drugom mestu preuzeo vođstvo u generalnom plasmanu sa 78 bodova, a prate ga Bastijanini sa 73 i Martin i Lous sa po 59.\nAustrian Grand PrixHafizh SyahrinJorge MartinLuca MariniMarcel SchrötterMoto2Red Bull Ring


IZ ADDIKO BANKE PORUČUJU “Cijene usluga nepromijenjene, objavljeni uslovi moratorijuma za klijente” @ Cafe.ba\nAddiko banka najavila je da cijene usluga ostaju nepromijenjene, a u petak su na internet stranici banke objavljene informacije o uslovima i načinu apliciranja za odgađanje plaćanja za klijente pogođene epidemijom korona virusa.\nFOTO: Addiko bank/ustupljena fotografija\nInače, Addiko banka je prva reagovala na početku epidemije, te ukinula naknade za transakcije posredstvom internet i mobilnog bankarstva, kako bi klijente dodatno motivisala da plaćanja obavljaju od kuće, te da ne izlaze vani.\n– Naknade za Internet i mobilno bankarstvo za fizička lica su 0 KM do kraja aprila, a ne planiramo povećavati naknade ni za ostale proizvode i usluge za fizička i pravna lica. Prioritet Addiko banke je zaštiti svoje klijente i zaposlenike, da bismo se svi što jednostavnije i efikasnije nosili sa posljedicama epidemije – istakli su u Addiko banci.\n– Način prijave zahtjeva je veoma jednostavan, u prvoj fazi za fizička lica čak bez fizičkog dostavljanja dokumentacije, kako bismo klijentima olakšali apliciranje, zaštitili ih i poštedili bespotrebnog izlaska iz njihovih domova – kažu u Addiko banci i ističu da će svi klijenti koji apliciraju za ovu odgodu dobiti odgovor od banke u što kraćem roku, u skladu sa tehničkim mogućnostima banke.


Ćavi: Niko kao Mesi, Ronaldo nije zaslužio Zlatnu loptu\nŠpanski fudbaler Ćavi Ernandez izjavio je da napadač madridskog Reala Kristijano Ronaldo nije zaslužio Zlatnu loptu jer smatra da je njegov nekadašnji saigrač iz Barselone Lionel Mesi bez premca.\nLionel Mesi i Kristijano Ronaldo\n"Zlatna lopta vrednuje trofeje, ranijih godina nije bio takav slučaj, već je najbolji osvojao nagradu. Mesi je bolji od svih, uprkos tome što je drugi fudbaler pobedio", rekao je Ćavi prilikom gostovanja na tv stanici TV3.\nĆavijeve reči dolaze nakon što je Ronaldo ove godine osvojio Ligu šampiona i Evropsko prvenstvo, pobedivši ubedljivo u izboru francuskog magazina "Frans fudbal", što mu je četvrta Zlatna lopta, dok Mesi ima jednu više.\nSadašnji vezista Al Sada često je znao da "bocne" Ronalda, istakavši da nije ni blizu Mesija, na šta je dobio odgovor i podsećanje Portugalca da igra u Kataru, a ne na vrhunskom nivou.\nKorintijans na krovu sveta, Banetu sa Čelsijem izmakla kruna!\nFudbaleri Čelsija poraženi su u finalu Svetskog prvenstva za klubove od brazilskog Korintijansa sa 1:0, a strelac jedinog gola bio je Paolo Gerero u 69. minutu.\nDrogba neće u trenere, već u humanitarce\nDemantujući pojedine navode da će uskoro igračku karijeru zameniti trenerskom, 33-godišnji napadač Čelsija Didije Drogba ističe da ima potpuno drugačije planove.\nPRETERALA? Seksi snimak najpopularnije fudbalerke na svetu izazvao velike polemike /VIDEO/\nJedna od najboljih, a svakako i jedna od najlepših fudbalerki sveta, Amerikanka Aleks Morgan, ponovo je dosepala u žižu javnosti.\nKADA JE IGRAO IZGLEDAO JE KAO PENZIONER, DANAS KAO ČAK NORIS Legendardni Brazilac u petoj deceniji zategnut KAO PRAĆKA! /FOTO/\nČesti su slučajevi profesionalnih sportista koji nakon završetak karijere brzo nabace kilograme i već posle par meseci deluju neprepoznatljivo.\nPastore: Bolji sam od Mesija, ali na Plejstejšenu\nTalentovani vezista Palerma Havijer Pastore rekao je da je mnogo bolji fudbaler od kolege iz Barselone Lea Mesija.\nSlobodan Pavković pred Peleom i Kantonom gurnuo sudiju\nTehnički direktor Singapurske fudbalske asocijacije (FAS) Slobodan Pavković kažnjen je sa 10.000 dolara zbog toga što je prošle sedmice tokom jednog prvenstvenog meča izasao na teren i gurnuo sudiju.\nNajbolji strelac Mundijala ostavio ženu zbog veze sa 13 godina starijom PORNO GLUMICOM /FOTO/\nHames Rodrigez se našao u centru pažnje, ali sada ne zbog svojih fudbalskih bravura, već zbog veze u koju se upustio.\nBivši brazilski reprezentativac Ronaldinjo ne samo da je uhapšen u Paragvaju, čija policija je utvrdila da je na tamošnju teritoriju ušao sa krivotvorenim putnim dokumentima, već je i u pritvoru - istinska zvezda.\nPARTIZAN ZOVE NA KOŠARKAŠKI KLASIK Crno-beli protiv Cibone igraju u Areni, a EVO KADA počinje prodaja karata\nŠesnaestogodišnjak zaludeo fudbalsku planetu /video/


02-05-2017 11:33 Svet Region\n- DŽaferi, osokoljen podrškom SAD, najavljuje da će od danas početi da obavlja funkciju predsednika Sobranja. On najavljuje da će preuzeti stolicu od Trajka Veljanoskog i dodaje da je to uskladu sa Poslovnikom - piše "Telegraf.mk"\nMakedonski list piše da se u Sobranju očekuje "uzbudljiv dan i da lako može da se desi da se ponove nasilne scene od prošle nedelje". DŽaferi je juče najavio za danas novu sednicu najvišeg zakodavnog tela u svojoj prvoj izjavi od 27. aprila, kada je posle završetka sednice Sobranja izabran glasovima parlamentarne većine. VMRO-DPMNE smatra da je njegov izbog nelegalan jer je izvršen mimo procedure. To je rezultiralo neredima u samom parlamentu, kada su predstavnici Građanske inicijativa "Za jedinstvenu Makedoniju" upali u zgradu Sobranja. MIA istovremeno prenosi saopštenje SDSM koji traže od predsedniak Sobranja Trajka Veljanoskog da oslobodi kabinet i dopusti DŽaferiju da preuzme dužnost. - Talat DŽaferi je novi predsednik parlamenta. To je potvrdio i Brajan Hojt Ji koji je rekao da će SAD, EU, NATO i Berlin sarađivati sa DŽaferijem. Novi legitmni predsednik će takođe informisati đorđa Ivanova da postoji demokratska i legitimna većina u parlamentu i Ivanov je dužan da da mandat za sastav vlade da lideru SDSM Zoranu Zaevu - navodi se u saopšten SDSM. VMRO-DPMNE u današnjem saopštenju pozova SDSMdqa uvaži glas naroda i odbiju Tiransku platformu, koja , kako kažu, podriva suverenitet zemlje i da osutanu od insistiranja da DŽaferi postane predsednik Sobranja. DŽaferi je juče u intervjuu za HRT rekao i da makedonski predsednik đorđe Ivanov parlamentarnoj većini mora poveriti mandat za sastavljanje vlade, a da će, ako to ne bude učinio za 10 dana - počiniti krivično delo. "Telegraf" navodi da je DŽaferi izneo i jedan detalj koji će možda, kako se navodi, dati novu dimenziju procesu formiranja vlade. Naime, na pitanje da li Tiranska platforma podriva suverenitet zemlje, on je rekao da se tu ne radi ni o kakvoj deklaraciji, već o dogovoru stranaka o saradnji posle izbora. U Skoplju je juče boravio zvaničnik američkog Stejt departmenta Brajan Hojt Ji, a lider albanske stranke DUI Ali Ahmeti je posle sastanka s njim, navodecvhi da prenosi poruku američkog funkcionera, istakao da Makedonija treba da prihvati realnost, a to je izbor DŽaferija kojeg treba da podrže i oni koji ga osporavaju zato što je njegov izbor obavljen na legalan i legitiman način. Ji je juče pozvao lidere partija i poslanike u Sobranju da dozvole rad novoj parlamentarnoj većini, koja treba da predloži novu vladu i vladin program. O svemu tome, prema njegovim rečima, treba raspravljati u Sobranju. - Žalosno je što politički lideri u Makedoniji ne mogu da formiraju Vladu zasnovanu na rezultatima decembarskih izbora, koje međunarodna zajednica smatra kredibilnim i ishodom koji su prihvatile sve političke partije u Makedoniji - rekao je Ji. Kako je dodao, još je žalosniji i zabrinjavajući incident koji se dogodio u parlamentu prošlog četvrtka, kada su poslanici bili nasilni zbog izbora novog predsednika parlamenta. Pogledajte OVDE šta je poručio Gruevski. Izvor: Tanjug\nPogledajte snimak upada u Sobranje:\nGRUEVSKI BESAN: Pogledajte kako je prokomentarisao ulazak DŽaferija u kabinet!\nPOČINJE NOĆNA MORA ZA MAKEDONIJU: DŽaferi dobio ključeve, ostvarila se želja Albanaca!


“Oružari” najavili novi štrajk | Ritam Grada - vesti Kragujevac\nS obzirom da nisu ispunjeni zahtevi Skupštine Sindikalne organizacije “Zastava Oružja”, koji se odnose na izuzimanje fabrike iz postupka privatizacije, taj sindikat doneo je odluku o stupanju u štrajk upozorenja.\nŠtrajk će biti organizovan u ponedeljak, 23. aprila od 12 do 13 časova jednosatnom obustavom rada, a radnici će štrajkovati u poslovnom prostoru ispred Upravne zgrade “Zastava oružja”.\n“Kako je Predlog zakona o proizvodnji i prometu naoružanja i vojne opreme koji podrazumeva prodaju dela kapitala i fabrike “Zastava oružje” uvršten u dnevni red sednice Skupštine Republike Srbije čiji je početak zakazan za utorak, 24. april, a u Nacrtu zakona o proizvodnji i prometu naoružanja i vojne opreme nisu ugrađene primedbe sindikata, radnici će stupiti u štrajk upozorenja”, saopštili su “Oružari”.\nNaime, sindikat je tražio izuzimanje fabrike koja ove godine proslavlja 165 godina postojanja i koja je, navodi se u saopštenju sindikata, “preživela sva društvena uređenja i uvek bila u državnom vlasništvu”.\nU Sindikatu smatraju da je predloženi Nacrt zakona u suprotnosti sa interesima fabrike, zaposlenih i grada Kragujevca.


Srbija raspoređuje Vojsku na granici sa Mađarskom?! | Web-Tribune.com\nHome / TEMA DANA / Srbija raspoređuje Vojsku na granici sa Mađarskom?!\nSrbija raspoređuje Vojsku na granici sa Mađarskom?!\nSrbija neće prihvatiti izbeglice koje Mađarska bude htela da vrati nazad, po cenu da i Srbija rasporedi svoju Vojsku na granici, izjavio je večeras državni sekretar u Ministarstvu rada, zapošljavanja, boračkih i socijalnih pitanja Nenad Ivanišević.\nUpitan kako će Srbija sprečiti povratak izbeglica, Ivanišević je rekao da će država“ako bude trebalo preduzeti sve ono što može da preduzme“.\nKroz Srbiju se kreće oko 1.000 izbeglica, saopštio je večeras Komesarijat za izbeglice i migracije. Kako se navodi u saopštenju, na granici sa Mađarskom, na potezu oko pruge, trenutno je oko 100 migranata, a na graničnom prelazu Horgoš 2 oko 300. U Prihvatnom centru u Preševu trenutno se nalazi 500 migranata, a u Beogradu boravi oko 300 migranta. U humanitarnom punktu u Kanjiži smešteno je 50 migranta, dok je u predprihvatni centar u Miratovačkom polju oko 18.30 stiglo 1.200 migranata, navodi se u saopštenju.\nPrevious Mojsilović: „Žalosno je kad nas Milo Đukanović uči istoriji!“\nNext Vladan Glišić, Intevju: Evropski narodi su taoci elite Evropske unije!


Kasni poslednji deo "Hobita" Prolog\nPoslednji deo trilogije "Hobit" u bisokopima će se pojaviti skoro pola godine kasnije nego što je to prvobitno bilo planirano, saopštio je studio Vorner.\nU saopštenju za javnost Vorner je najavio da će poslednji, treći deo, "Hobita" biti pušten u bioskope 17. decembra 2014. godine, više od pet meseci kasnije nego što je bilo zamišljeno.\nTreći deo trilogije, film “The Hobbit: There and back again” je trebalo da bude u bioskopima do jula 2014. godine, a posle filma The Hobbit: The Desolation of Smaug, koji u bioskope dolazi u decembru ove godine.\nPrvi deo Hobit trilogije film Hobit: Neočekivano putovanje počeo je da se prikazuje u decembru 2012. godine i publika ga još uvek može videti u domaćim bioskopima.\n"Uzbuđeni smo što smo završili trilogiju uspešno kako smo je i započeli, kao praznik i poslasticu za sve ljubitelje filma", rekao je Dan Felman predsednik distribucije u kompaniji Vorner, ali nije otkrio razlog odlaganja premijere finalnog dela trilogije.\nTrilogija "Hobit" obuhvata događaje koji su prethodili priči u Tolkinovoj epskoj fantaziji "Gospodar prstenova" i po kojoj je reditelj Piter Džekson pre skoro deset godina snimio tri filma za koje je dobio nagrade Oskar.\nPrvi deo trilogije "Hobit" postao je blokbaster u svetskim razmerama, zaradivši do sada ukupno 1.5 milijardu dolara.


Klintonovi specijalci iz pakla špijunirali srpsku vojsku i borili se na strani OVK: KDOM nije bila mirovna misija! Oni su ih snabdevali oružjem! - alo.rs\nAUTOR: Alo.rs/D.S. DATUM I VREME: 16.05.2019. 16:31\nKada je zvanično oformljen OEBS, dogovor je bio da se misija KDOM pretopi u OEBS, što su uradili svi sem Amerikanaca\nAmerikanci, Britanci i drugi članovi NATO slali su svoje "specijalce" na Kosovo koji su, između ostalog, obaveštajnim radom radili za albanske teroriste, tvrde general i narodni poslanik SRS Božidar Delić i predsednik skupštinskog Odbora za KiM Milovan Drecun.\nGovoreći o pisanju medija da je Bil Klinton 1999. slao čak 400 američkih specijalaca da se bore na strani OVK, Božidar Delić, general u penziji, kaže da je sigurno da Amerikanci nisu slali mirotvorce, već ubice, te da su znali da ih ima još 1998. godine.\n- Postojala je jedna posmatračka misija, misija KDOM (Kosovska diplomatska posmatračka misija), o kojoj se inače malo govori. Činile su je većinom diplomate iz ambasada, a najviše je bilo Amerikanaca, njih više od 150. Ova misija nije imala nikakve obaveze, išli su slobodno po teritoriji i bili su u neprekidnom kontaktu sa OVK. Samim tim mnogo su radili i na davanju obaveštajnih informacija evropskoj posmatračkoj misiji u Albaniji. Dakle, pratili su raspored naših jedinica, raspored graničnih organa i ovi detalji su davani OVK kako bi lakše prošli granicu i uneli naoružanje – priča general Delić za Pink.\nKada je zvanično oformljen OEBS, dogovor je bio da se misija KDOM pretopi u OEBS, što su uradili svi sem Amerikanaca, kaže Delić.\nMilovan Drecun, predsednik skupštinskog Odbora za KiM, kaže da su postojale dve vrste specijalaca: obaveštajni oficiri i obaveštajci, kao i specijalci u specijalnim jedinicama (poput SAS jedinica). Obaveštajne oficire je, kaže, snimao na području Košara u vreme najžešćih borbi.\nBil Klinton i Džordž Buš, Foto: Tanjug/AP\n- Kada sam ih pitao zašto se čuje tolika pucnjava uz samu granicu, na albanskoj karauli, govoreći im da tuda prolaze teroristi OVK švercujući naoružanje a da oni to ne vide, dobio sam objašnjenje sledeće: "Verovali ili ne, deca se tu igraju sa puškama". To govore posmatrači koji su obaveštajni oficiri - tvrdi Drecun.\nČak je i Pedi Ešdaun, navodi, bio britanski specijalac za "tajne i priljave aktivnosti". Delić je podsetio da je Ešdaun proveravao stanje naoružanja OVK kao izaslanik britanskog premijera Tonija Blera. Tom prilikom je rekao da će obavestiti premijera Blera da OVK nema adekvatno, kvalitetno oružje.\n- To verovatno znači da Bler treba da im nabavi bolje - izjavio je general Delić.\n- Pripadnici službe bezbednosti prištinskog korpusa tada su otkrili par špijunskih grupa koje je formirao Vilijam Voker od Albanaca i ostavio da nakon povlačenja posmatračke misije OEBS-a javljaju pozicije naših snaga. Sve ovo spada u domen specijalnih aktivnosti. Tu su i obaveštajci, pripadnici diplomatskih misija, kao i pripadnici specijalnih jedinica – kaže Drecun.


Kopaonik biznis forum od 3. do 6. marta › Made-in-Germany.rs\nNa ovogodišnjem, već tradicionalnom, Kopaonik biznis forumu, koji će biti održan od 3. do 6. marta, biće organizovano 26 panela, šest specijalnih događaja i tri plenarne sesije, a očekuje se dolazak više od 1.300 učesnika.\n– Tokom ta četiri dana nastojaćemo da pružimo odgovore na nekoliko pitanja, a ključno će biti kako postići robustni rast u narednom periodu i obezbediti bržu konvergenciju s prosečnim standardom Evropske unije – kaže predsednik Saveza ekonomista Srbije i predsednik Programskog odbora KBF-a Aleksandar Vlahović.\nOn je najavio da će ove godine na KBF-u biti prisutan veliki broj učesnika iz regiona, odnosno da će pored makedonskih privrednika, učestvovati i delegacije iz Bosne i Hercegovine, Crne Gore i Hrvatske.\n– Centralna tema predstojećeg Biznis foruma biće „Srbija deset godina posle velike recesije: snažan rast kao imperativ“, a naša je želja i cilj koji bi da ostvarimo, jesu da Forum i dalje ostane najvažniji regionalni događaj u toku godine – naglašava Vlahović.\nKopaonik biznis forum organizuju Savez ekonomista Srbije u partnerstvu sa kompanijom Mastercard, a predstavlja svojevrsni godišnji samit za kreatore ekonomskih politika, mesto na kojem se sumiraju rezultati ekonomske politike Srbije na godišnjem nivou.


O blogu - Psihologija Blog\nNaslovna · O blogu\nSvrha Psihologija Bloga je predstavljanje novosti i zanimljivosti iz oblasti psihologije, ukazivanje na psihološki relevantne fenomene u našoj svakodnevici i razbijanje predrasuda o psihologiji kao nauci i profesiji. Osnovna želja autora je približavanja psiholoških tema širokoj populaciji i jasno informisanje svakog posetioca o njima. Koliko se ove namere ostvaruju, ostaje na čitaocima da prosude. Ako vam se neka tema ne čini dovoljno povezanom sa psihologijom, imajte na umu da je svaki fenomen povezan sa psihologijom - ako ni po čemu drugom, onda barem po činjenici da je percipiran i promišljen, dakle obrađen psihološkim procesima.\nSvaka povratna informacija o ovde prezentovanim sadržajima je veoma dragocena i stoga uvek dobrodošla. Forma bloga je, uostalom, idealna za komunikaciju sa čitalačkom publikom i interakciju od koje se može očekivati korist, kako na strani adresata, tako i na strani pošiljaoca poruke.


Vučić ide u London, na skup o Siriji – NovostiDana.rs\nVučić ide u London, na skup o Siriji\nKonferenciju „Supporting Syria and the region 2016“ zajednički organizuju Velika Britanija, Nemačka, Kuvajt, Norveška i Ujedinjene nacije, s ciljem da prikupi što više novca koji je neophodan milionima ljudi čiji su životi ugroženi razornim građanskim ratom.\nZa decu Sirije 500.000 €\nKako je nedavno rečeno Tanjugu u kabinetu premijera, Vučić je pozvan da učestvuje konferenciji u zajedničkom pismu britanskog premijera Dejvida Kamerona, nemačke kancelarke Angele Merkel, norveške premijerkse Erne Solberg i kuvajtskog šeika Sabaja al-Ahmeda al-Džabera a-Sabahija i generalnog sekretara UN Ban Ki-muna. S tim u vezi, Vlada Srbije je na sednici u subotu donela odluku da izdvoji 500.000 evra da se preko Unicefa dodeli za decu Sirije.\nOčekuje se da na konferenciji budu postavljeni ambiciozni ciljevi kada je reč o obrazovnim i ekonomskim mogućnostima, kako bi se pomoglo izbeglicama, ali i zemljama koje su im pružile utočiste.\nKonferencija, na kojoj se očekuju i nemačka kancelarka Angela Merkel, američki predsednik Barak Obama, ruski predsednik Vladimir Putin i drugi, održava se u trenutku kada su u Beču počeli dugoočekivani pregovori između predstavnika sirijske vlade i dela opozicije, uz posredstvo izaslanika generalnog sekretara UN Stefana de Misture.\nSkup dolazi i u trenutku kada su u Evropi sve jači glasovi koji upozoravaju da, ukoliko se ubrzo ne pronađe neko rešenje za migrante, preti opasnost da bude ugrožen i sam opstanak EU.\nPojedini lideri država-članica ističu da je za rešenje ostalo šest do osam nedelja, a zemlje koje su primile najviše izbeglica – Nemačka, Švedska i Austrija, uvode dodatne pogranične mere kako bi se kontrolisao priliv migranata.\nNemačka kancelarka je pod posebnim pritiskom nemačke javnosti, opozicije, ali i koalicionih partnera, koji sa sve manje entuzijazma prihvataju njen otvoreni poziv izbeglicama izrečen letos na početku krize.\nU trenutku kada njenu politiku podržava samo 34 odsto građana, najmanje od 2002. godine, Merkelova poručuje da će se tražioci azila iz Sirije i Iraka vratiti u te zemlje kad se tamo okončaju konflikti, navodeći da se i 70 odsto onih koji su sa Balkana devedesetih godina izbegli u Nemačku vratilo kući.\nBanda napadala migrante po stanici! VIDEO\nIstovremeno, šef austrijske diplomatije Sebastijan Kurc kaže da je politika dobrodošlice bila greška.\nKonferencija će biti otvorena govorima koorganizatora, a potom će biti održava i plenarna sednica u dva dela.\nSrbiju će predstavljati premijer Aleksandar Vučić.\nPremijer Srbije, čija je politika prema migrantima visoko ocenjena u međunarodnoj zajednici, poručio je nedavno u Davosu na Svetskom ekonomskom forumu da evropska migratorna politika zahteva promene i da se još ne vidi jasno rešenje.\nHumanitarna pomoć je potrebna za 13,5 miliona ljudi, gotovo polovina stanovništva je raseljena, samo u 2015. 1,2 miliona.\nTrenutno ima 4,2 milona sirijskih izbeglica.


U Federaciji BiH testirana 201 osoba, korona virus utvrđen kod njih 29\nU Federaciji BiH (FBiH) u protekla 24 časa na virus korona testirana je 201 osoba, a prisustvo virusa potvrđeno je kod 29 osoba, najviše iz Tuzlanskog kantona, rekao je direktor Zavoda za javno zdravstvo FBiH Davor Pehar.\nPredsednik Koordinacionog odbora za stabilizaciju privrede i saniranje posledica epidemije virusa korona Edita Đapo najavila je da će Vlada FBiH raditi na rebalansu budžeta čime bi se moglo obezbediti oko 250.000.000 KM kao pomoć u saniranju posledica širenje epidemije.\nOna je ukazala i na potrebu brzog, odgovornog i transparentnog djelovanja, te na donošenje mera za očuvanje privredne likvidnosti i radnih mesta.\nMeđu merama koje su već preduzete, Đapo je izdvojila zaustavljanje rasta cena osnovnih životnih namirnica, a od Agencije za bankarstvo zatražen je moratorijum na kredite, dok je Savetu ministara upućena inicijativa da se izmijeni zakon i omogući pomjeranje na kraj mjeseca uplate doprinosa.\nU Federaciji BiH testirana 1.092 uzorka na korona virus, potvrđena ČETIRI NOVA SLUČAJA


10 najboljih hotela u blizini: University of Udine - TripAdvisor\nNajbolji hoteli u blizini: University of Udine\nPolo Scientifico Rizzi,, 208 33100 Udine, Italija\nNoćenja s doručkom/Pansionijoš 169\nOstali smeštajjoš 126Hostel, kućica, stan...\n39 hotela je u krugu od 45 km od: University of Udine\nFiltrirajHoteli28 km od lokacije University of Udine\nUdine – trendovi cena hotela\n3,4 km od: University of Udine\nBr. 1 u pogledu odnosa cena/kvalitet od 39 hotela u Udinama\n3,7 km od: University of Udine\nBr. 2 u pogledu odnosa cena/kvalitet od 39 hotela u Udinama\n2,5 km od: University of Udine\nBr. 3 u pogledu odnosa cena/kvalitet od 39 hotela u Udinama\n2,6 km od: University of Udine\nBr. 4 u pogledu odnosa cena/kvalitet od 39 hotela u Udinama\n2,9 km od: University of Udine\nBr. 5 u pogledu odnosa cena/kvalitet od 39 hotela u Udinama\n3,5 km od: University of Udine\nBr. 6 u pogledu odnosa cena/kvalitet od 39 hotela u Udinama\n2,4 km od: University of Udine\nBr. 7 u pogledu odnosa cena/kvalitet od 39 hotela u Udinama\n3,9 km od: University of Udine\nBr. 8 u pogledu odnosa cena/kvalitet od 39 hotela u Udinama\nBr. 9 u pogledu odnosa cena/kvalitet od 39 hotela u Udinama\n2,3 km od: University of Udine\nBr. 10 u pogledu odnosa cena/kvalitet od 39 hotela u Udinama\n3,6 km od: University of Udine\nBr. 11 u pogledu odnosa cena/kvalitet od 39 hotela u Udinama\n3,2 km od: University of Udine\nBr. 12 u pogledu odnosa cena/kvalitet od 39 hotela u Udinama\n4,2 km od: University of Udine\nBr. 13 u pogledu odnosa cena/kvalitet od 39 hotela u Udinama\nBr. 14 u pogledu odnosa cena/kvalitet od 39 hotela u Udinama\nBr. 15 u pogledu odnosa cena/kvalitet od 39 hotela u Udinama\nBr. 16 u pogledu odnosa cena/kvalitet od 39 hotela u Udinama


Otvoren most za naselje Veselinovići - MARSH online\nPočetna Vesti Društvo Otvoren most za naselje Veselinovići\nOtvoren most za naselje Veselinovići\nMost preko reke Obnice za naselje Veselinovići je izgrađen i pušten u saobraćaj. Most koji je srušen u majskim poplavama 2014. godine, obnovljen je zajedničkim ulaganjem Kancelarije za obnovu i pomoć poplavljenim područjima Vlade Srbije i grada Valjeva. Kancelarija je uložila 24 miliona, a Valjevo 11 miliona dinara za izgradnju mosta i pristupnih saobraćajnica.\nOvaj most je najskuplji i jedan od najvećih mostova od osam, koliko ih je do sada urađeno u valjevskom kraju. Most se nalazi pored regionalnog puta Valjevo-Loznica i veoma je važan za život oko 200 stanovnika naselja Veselinovac, u kome ima četrdesetoro dece. Mnogo meštana je sinoć izašlo na most da pozdravi predstavnike grada Valjeva-gradonačelnika Stanka Terzića, pomoćnika gradonačelnika Milorada Ilića, načelnika Gradske uprave Aleksandra Vujića Subotića, direktora JKP „Vidrak“ Đorđa Milanovića i direktora gradske Direkcije Dragana Jeremića.\n„Most je od danas u funkciji i simbolično završavamo obnovu osam mostova u našem kraju. Najbitnije je da građani ovog naselja imaju normalnu komunikaciju sa gradom. Nastavljamo i dalje da radimo. Planiramo da sredimo ulicu, vodovod i kanalizaciju u ovom naselju. Sve su to poslovi koji nas čekaju i koji su pred nama“, rekao je Dragan Jeremić, direktor JP „Direkcija za urbanizam, puteve i izgradnju Valjeva“.\nMost u Veselinovićima je raspona 25 metara, širina mosta je 5 metara, sa po dva trotoara od po 2,5 metara. Pristupna saobraćajnica je 76 metara, sa urađenom javnom rasvetom, odvodnjavanjem i sa trotoarom, koji vodi do Ulice Cake Milivojević. Projekat je uradila firma „MM“ iz Beograda, a saobraćajnicu je projektovala firma „Harmonija projekt“ iz Valjeva.\nPristupne saobraćajnice će biti asfaltirane za mesec dana, jer je potrebno vreme da se slegne zemlja oko mosta, kako se ne bi pojavile pukotine na novom asfaltu, ukoliko bi se odmah sada asfaltiralo.\nPrethodna objava Kolubarski sajam vina – In Vino Veritas\nSledeća objava Sednica gradskog veća


Banatsko Aranđelovo » dr Mihajlo Marjanov\nMihajlo Marjanov rođen je 22. septembra 1931. godine u Banatskom Aranđelovu, gde je i završio osnovnu školu. Veterinarski fakultet, Univerziteta u Sarajevu, završio je 1959. godine.\nU periodu od 1959. do 1964. godine bio je okupiran eksperimentalnim radovima na izradi svoje doktorske disertacije, sarađujući sa Zavodom za histologiju i embriologiju Medicinskog fakulteta u Novom Sadu i Zavodom za reprodukciju domaćih životinja Veterinarskog fakulteta u Sarajevu. Doktorsku disertaciju, na temu „Prilog istraživanju uticaja nekih spolnih i gonadotropnih hormona na reproduktivnu sposobnost krmače“ , odbranio je 10. decembra 1964. godine na Veterinarskom fakultetu u Sarajevu.\nZvanje naučnog saradnika za predmet Histologija i embriologija, na Medicinskom fakultetu u Novom Sadu, stekao je 1973. godine, dok je od 1974. godine isti predmet predavao i studentima biologije na Prirodno-matematičkom fakultetu, takođe, u Novom Sadu.\nMarjanov dr Mihajlo obavljao je funkciju direktora Centra za eksperimentalnu medicinu Kliničke bolnice u Novom Sadu, od osnivanja pomenute institucije 1974. godine, pa sve do integracije Medicinskog fakulteta i Kliničke bolnice – 1977. godine.\nNaučni saradnik dr Mihajlo Marjanov je tokom svog bogatog radnog i naučnog staža objavio više od dve stotine originalnih stručnih i naučnih radova.


Kasiljas: "Ponovo sam srećan" - Sportske.net\nKasiljas: "Ponovo sam srećan"\nReprezentativni golman Španije i kapiten Real Madrida Iker Kasiljas zadovoljan je činjenicom da je tmurni period iza njega.\nProslavljeni španski golman iza sebe ima godinu za zaborav.\nPovreda u kombinaciji sa nešto lošijom formom i nesuglasice sa Žoze Murinjom uslovili su da kapiten Real Madrida dobar deo minule sezone provede na marginama, daleko od prvog tima.\nKup Konfederacija je takmičenje na kom je Kasiljas ponovo stao među stative, sreća je što je konačno uspeo da zaboravi crni period.\nVeć je govorio o osećaju kao da ponovo debituje, samopouzdanje mu je ponovo na visokom nivou.\n„Kada ne igrate pet meseci nije lako srediti sve stvari u glavi i biti ponovo onaj stari. Na moju sreću, saigrači i stručni štab reprezentacije su dali sve od sebe da mi pomognu da se vratim, da povratim svoje samopouzdanje.“, ističe Kasiljas koji ne krije koliko mu je bilo teško.\n„Plakao sam, patio sam, osećao sam se jako loše, nisam noćima spavao. Ipak, uvek sam mislio o tome šta je najbolje za tim. Ja sam Madridista, meni pre trenera, direktora, predsednika i sebe samog uvek stoji klub.“\n„Zato sam morao da prihvatim sve odluke, da radim vredno i da shvatim da je sve za dobrobit tima.“, istakao je Kasiljas.


Milica Dabović je sa 30 poena uz čak šest trojki najviše uticala da se i u drugom poluvremenu poveća razlika. Novosađankama nije preostalo ništa drugo nego da gledaju da u poslednjih deset minuta izbegnu debakl, što im nije pošlo od ruke.\nTrener Partizana Marina Maljković istakla je da je zadovoljna rezultatom ali i pristupom igri startne postave.\n"I pored dosta grešaka koje radom u narednom periodu pred početak evropskog takmičenja treba da eliminišemo, ostvarile smo ubedljivu pobedu. Ova utakmica imala je jednu čudnu situaciju sa kojom se ja kao trener prvi put susrećem. Srartna postava postigla je 71 poen, a klupa samo 10. Pored već konstantno dobre kapitenke Milice Dabović, zadovoljavajuće Tamare Radočaj, Dajane Butulije, koja vidno napreduje posle teške povrede i Biljane Stanković, koja pet meseci pre dolaska u Partizan nije dodirnula loptu, očekujem od igračica koje su stigle ovog leta da se što pre naviknu na naš sistem rada i da daju svoj puni doprinos kroz sve pozitivne statističke parametre", poručila je Marina Maljković.\nKošarkašice Partizana imaće dosta vremena za pripremu starta u evropskom takmičenju, s obzirom da su već odradile meč u Celju, kada su slavile sa 97:52. Naredno iskušenje u MŽRKL-u „crno-bele“ će imati 27. oktobra, kada dočekuje ekipu Radivoja Koraća, jedini tim koji uz njih u ligi ima skor 4-0.\nTri dana pre toga, Partizan Galenika će na startu Evrokupa u Hali sportova igrati protiv francuskog Basket Landesa.


Ukrajinska opozicija postavila uslove Janukoviču\nRazgovori ukrajinske opozicije i vlade za rješenje političke i ekonomske krize mogući su tek kada predsjednik Viktor Janukovič ispuni tri glavna uslova, od kojih je najvažnija ostavka vlade, rekao je Arsenij Jacenjuk, vođa opozicione koalicije "Batkivščina".\n"Pregovori su mogući tek kada Janukovič ispuni uslove, koje nije postavila opozicija već milioni Ukrajinaca", rekao je on.\nOn je istakao da je prvi uslov ostavka vlade, a drugi da se utvrdi kurs rada vlade u vezi sa potpisivanjem sporazuma sa EU i dobijanja finansijske pomoći od Međunarodnog monetarnog fonda /MMF/ i evropskih institucija.\nTreći uslov je usvajanje amandmana na Ustav Ukrajine kojim će se otvoriti put za preliminarne predsjedničke i parlamentarne izbore.\nOpozicija traži i kažnjavanje odgovornih za nasilno ratjerivanje demonstranata 30. novembra i oslobađanje privedenih demonstranata.\nU međuvremenu, u centru Kijeva okupilo se više hiljada ljudi zbog odluke vlade da suspenduje aktivnosti u vezi sa trgovinskim sporazumom sa EU.\nOkupljenima u centru grada danas su se obratili bivši predsjednik Gruzije Mihail Sakašvili, predsjednik ukrajinske opozicione partije "Udar" Vitalij Kličko kao i lider partije "Svoboda" Oleg Tjagnibok.


Objavljeno koliko je Tursku koštao S-400 - 28.07.2020, Sputnik Srbija\nSistemi protivvazdušne odbrane S-400 "Triumf" bili su isporučeni Turskoj za 2,5 milijarde dolara, saopštio je šef korporacije "Rotseh" na sastanku sa ruskim... 28.07.2020, Sputnik Srbija\n17:30 28.07.2020 (Osveženo: 00:59 26.08.2021)\n„Pre roka su realizovane obaveze i isporuka S-400 Triumfa“ Turskoj. To je prvi ugovor takvih razmera sa članicom NATO-a. Vrednost ugovora iznosi 2,5 milijarde dolara“, izjavio je Čemezov, prenosi pres-služba Kremlja.\nŠef „Rosteha“ je saopštio i da se u ovom trenutku razmatra realizacija drugog dela isporuka S-400.\nOn je saopštio da je „Rosteh“ na kraju prošle godine povećao prihod za 8 odsto u poređenju sa prethodnom godinom – za 1,77 biliona rubalja.\nIsporuke S-400, koje su izazvale krizu u odnosima Turske i SAD, počele su sredinom jula prošle godine. Vašington je tražio od Ankare da odustane od ugovora i da nabavi američke sisteme „Patriot“.


Kuburović: Izmene Ustava apsolutno se ne odnose na Kosovo | Boom93\nOna je uoči današnje sednice skupštinskog Odbora za ustavna pitanja i zakonodavstvo, na kojoj će biti razmotrene predložene izmene Ustava, navela da se predlog tiče „isključivo pravosuđa“.\n„Izmene Ustava apsolutno se ne odnose na Kosovo i Metohiju. Predlog se tiče jačanja nezavisnosti i odgovornosti sudija kroz izmenu postupka izbora sudija i tužilaca, sastava stručnih saveta“, kazala je Nela Kuburović za Novosti.\n„Kao pravna država, iako poštujemo međunarodne obaveze, moramo poštovati i Ustav i zakone svoje zemlje. Zakon o saradnji sa Haškim tribunalom, koji se primenjuje i na Mehanizam, nabraja za koja krivična dela postoji mogućnost izručenja, a nepoštovanje suda nije na toj listi“, navela je ministarka pravde.


Odluka je doneta nakon što je Operativni štab za turističku privredu predložio da Rusija i Azerbejdžan budu dodate na “zelenu listu” država čiji rezidenti mogu da ulaze u Crnu Goru bez uslova.\nŠtab je predložio i da se razmotri liberalizacija ulaska u Crnu Goru rezidenata država Zapadnog Balkana, ali je odluka o tome odložena.\nNacionalno koordinaciono telo je ocenilo da nema smetnji za liberalizaciju ulaska ruskih i azerbejdžanskih rezidenata, dok je odluka o rezidentima država okruženja prolongirana dok Istitut za javno zdravlje ne dostavi procenu epidemiološkog rizika po Crnu Goru za svaku državu pojedinačno, navodi se u saopštenju.\nGrađani Srbije mogu u CG privatnim avionom\nGrađani Srbije od 15. marta ne mogu ući u Crnu Goru čak ni oni koji imaju nekretnine ili porodicu, niti ako imaju test da su negativni na korona virus. Moguće je jedino da dodju privatnim avionima, ali je od 12. juna potreban PCR test i da imaju rezervisan hotel.\nOsim toga, državljani Srbije mogu bez ikakvih uslova ući u Crnu Goru ako dolaze iz zemalja Evropske unije i ostalih na “zelenoj listi” Instituta za javno zdravlje Crne Gore, ukoliko su u njima proveli najmanje dve nedelje. Srpski državljani koji dolaze iz država sa “žute liste” Instituta za javno zdravlje Crne Gore, moraju da poseduju rezultate jednog od testova, pod uslovom da su u toj zemlji proveli najmanje dve nedelje.\nPrema zvaničnim podacima u Crnoj Gori boravi nešto više od 15 hiljada turista, što je 92 odsto manje u odnosu na isti prošlogodišnji period. Prema podacima MONSTAT-a prošle godine strani turisti su činili 96 odsto, a na prvom mestu su Rusi (29,1 odsto), zatim državljani Srbije – 25,3 odsto, Bosne i Hercegovine – 10,6 odsto, Kosova – 6,9 odsto, Ukrajine – 3,8 odsto, Nemačke – 3,2 odsto, Poljske -2,1 odsto.\nazerbejdžan/crna gora/rusija/Srbija/zapadni balkan\nPingback: I iz Zimbabvea mogu u Crnu Goru, iz Srbije i dalje ne - Bizlife.rs\nLudi Srbi,pamet li trazite tamo. Ma ne bi im otisla ni za dz.


BANJALUKA, Predstavnici Hipo Alpe Adria banke danas su donirali poklone i novčana sredstva u vrijednosti 19.000 KM javnim institucijama i udruženjima građana u Trebinju, Istočnom Sarajevu, Banjaluci i Driniću i na taj način završili svoju devetodnevnu akciju obilježavanja 31. oktobra – Međunarodnog dana štednje.\nPredstavnici Hipo banke u Trebinju donirali su 4.000 KM za tri udruženja građana i jednu javnu instituciju za Udruženje roditelja djece sa posebnim potrebama “Sunce nam je zajedničko”, Udruženje za pomoć djeci i ženama žrtvama porodičnog nasilja “Ženski centar-dječija sekcija”, dječijoj igraonici “Ciciban”, i Osnovnoj školi “Vasilije Ostroški”.\nHipo banka je u Driniću donirala 2.000 KM Kulturno-umjetničkom društvu za nabavku narodnih nošnji.\nU Istočnom Sarajevu Hipo banka je donirala 4.300 KM, od toga za Matičnu biblioteku 3.000 KM za nabavku knjiga i besplatan upis za 300 djece budućih korisnika usluga ove biblioteke i za Klinički centar 1.300 KM za nabavku medicinske opreme.\n“Međunarodni dan štednje je u Hipo Alpe Adrija banku dan koji je tradicionalno posvećen najmlađima i institucijama koje brinu o vaspitno-obrazovnom razvoju djece i njihovoj zdrastvenoj i socijalnoj zaštiti” – rekao je šef filijale ove banke u Istočnom Sarajevu Slobodan Mrkajić.\nPrema njegovim riječima, Hipo banka na ovaj način želi da se zahvali stanovnicima Istočnog Sarajeva, klijentima banke, za ukazano povjerenje tokom ove i proteklih godina.\nPredstavnici Hipo Alpe Adria banke danas su u Banjaluci donirali 9.000 KM za Kliničko-bolnički centar – navodi se u saopštenju Hipo banke Banjaluka.\nDonacija u vrijednosti od 2.000 KM data je Odjeljenju za fiziološku neonatologiju Klinike za ginekologiju i akušerstvo za nabavku medicinske opreme, dok je donacija u vrijednosti od 7.000 KM data Klinici za vaskularnu hirurgiju za nabavku namještaja, pet zidnih klima-uređaja i pet TV prijemnika.\nPromoter Hipo banke povodom dana štednje Kristina Ivanović-Kiki posjetila je mališane koji leže na Odjeljenju hematologije Klinike za dječije bolesti KC Banjaluka i tom prilikom im podijelila muzičke CD-ove sa “Đurđevdanskog festivala”.\nPredstavnici Hipo banke su od 22. pa do 31. oktobra u 28 gradova RS i u distriktu Brčko organizovali niz donatorskih aktivnosti kojima su željeli da podsjete javnost na značenje riječi štednja i činjenicu koliko je ona važna za budućnost.


Biznis Autor:Bojana Milovanović06. maj. 202116:39 > 16:4110 komentara\nFoto:N1; Dragan Kujundzic TANJUG\n"Tužno je kada političari nalaze za shodno da kritikuju, pa i vređaju, univerzitetske profesore kada ovi iznose činjenice i svoje mišljenje iz struke kojom se bave", poruka je koju profesor Ekonomskog fakulteta i bivši guverner Dejan Šoškić šalje ministru finansija Siniši Malom nakon juče izrečenih kritika i polemike.\n„Političari bi trebalo da se raduju svakom stavu koji je različit od njihovog, jer bi to trebalo da im pomogne da ne izgube kontakt sa stvarnošću. I Katarina Velika je svojevoljno verovala u Potemkinova sela, a tako su i danas neki političari očigledno skloni da iskreno poveruju u sopstvenu propagandu i da iluzije i fikcije postanu njihove realnosti“, rekao je Šoškić za Nova.rs.\nŠoškić je juče osporio ekonomske uspehe Srbije, kao i odluku da onima koji su vakcinisani država uplati po 3.000. To je izazavalo burnu reakciju i negodovanje ministra minansija Siniše Malog.\n„To da nema govora da je Srbija šampion, a da je pomoć građanima novo zaduživanje mogu da kažu samo ili ozbiljno zbunjeni propagandnom mašinerijom samozvanog lidera opozicije, ili oni koji svaki svoj nastup maliciozno koriste da unize rezultate koji se postižu, uprkos brojnim problemima koje izaziva pandemija virusa korona. Od bivšeg guvernera ipak sam očekivao malo više poznavanja materije, jer realnost je daleko od njegove fikcije“, odgovorio je ministar finansija Siniša Mali profesoru Ekonomskog fakulteta u Beogradu Dejanu Šoškiću u pisanom saopštenju Ministarstva finansija.\nMinistar finansija u Vladi Republike odgovorio je na kritike bivšeg guvernera Narodne banke Srbije Dejana Šoškića koje je ocenio kao, kako se navodi, „politikansku zloupotrebu ozbiljne funkcije koju obavlja, zarad sticanja jeftinih političkih poena za sebe i one na čijem je platnom spisku“.\nMali je naveo da pojedinci još od prošle godine neopravdano kritikuju izdvajanja države za sve punoletne državljane, koje ocenjuju kao neselektivne.\n„Neumesno je praviti razliku između građana i upravo tu je razlika između nas i vas koji ste nekada vladali ovom zemljom. Nažalost, trebalo je prepoznati razmere pandemije koja je uticala bukvalno na sve građane i to je osnovni razlog zašto se država nije opredelila za selektivan pristup pri podeli pomoći. Ukoliko neko ne želi, jer smatra da ima dovoljno novca, ne mora da se prijavi za pomoć“, rekao je Mali, navodi se u saopštenju.\nKada je reč o stabilnosti javnog duga, Mali je rekao da Srbija spada među retke zemlje koje ga drže na nivou ispod propisanih 60 odsto BDP.\n„Čak i po tom pitanju smo među najboljim zemljama u Evopi“, naveo je Mali.\nKako je dodao, javni dug je na kraju marta ove godine iznosio 55,7 odsto BDP.\n„Prošlu, izuzetno tešku godinu, Srbija je uspela da završi sa javnim dugom od 57,4 odsto BDP“, naveo je Mali i dodao da se očekuje da uz visoke stope rasta ove godine, javni dug ostane stabilan i ispod 60 odsto BDP-a.\nMinistar finansija je napomenuo da je rast BDP-a Srbije u prvom kvartalu bio 1,2 odsto u odnosu na isti period 2020.\n„Očekujemo da prebacimo rast od 10 odsto BDP u drugom kvartalu. Nadamo se da će to biti i više od 11 procenata, a tada ćemo moći da govorimo o rastu većem od prognoziranog za ovu godinu. I prošle godine smo imali jedan od najmanjih padova BDP u Evropi, a ove godine optimistično očekujemo da budemo na vrhu starog kontinenta po pitanju uspešnosti ekonomije“, rekao je on.\nNapomenuo je da su uspeh Srbije prepoznale svetske finansijske organizacije poput Svetske banke i Međunarodnog monetarnog fonda, koje su dale za nijansu konzervativniju procenu rasta ove godine – pet i 4,5 odsto.\n„Zahvaljujući odgovornoj i pre svega domaćinskoj politici koju vodimo, što je za vreme dok ste vi vladali bila misaona imenica, Srbija je uspela da prošle godine izdvoji dva paketa ekonomske pomoći vredna 704 milijarde, a ove godine 257 milijardi dinara. Sve to ne bi bilo moguće bez teških mera fiskalne konsolidacije, na šta smo bili primorani zbog vaše zaostavštine. Ali, to je urodilo plodom i naša zemlja je četiri godine zaredom imala suficit u budžetu, ostvarili smo brojne uštede i uspeli da konačno posle mnogo vremena stanemo na noge. Uspeli smo da umesto padanja u ponor, svetlosnom brzinom krenemo napred i od toga ne odustajemo“, istakao je Mali.\nO nedovoljnom investiranju\nNa kritiku Šoškića o manjku investicija Mali odgovara:\n„Verovatno ne prati dovoljno dobro, kada ne zna da je naša zemlja, za razliku od vremena kada su oni vladali, uložila ogromna sredstva, posebno ove godine za kapitalne investicije. Podsetiću ga da je udeo javnih investicija u BDP-u ove godine rekordnih 7,2 odsto BDP. Podsetiću ga i da je udeo kapitalnih rashoda u BDP 2010. godine, za vreme njehovog mandata, iznosio 3,2 odsto BDP-a, a da je 2011. taj procenat bio 3,1 odsto“.\nOn se, navodi se u saopštenju, prisetio i zaostavštine nekadašnjeg guvernera Šoškića, za kog je rekao da je „samo jedan u nizu majstora za propast“.\nKako je istakao – dinar je tada „maestralno gubio na vrednosti“, a inflacija je, kako je istakao „došla do rekordnih 11 odsto godišnje, čime je dodatno obezvređen realni dohodak građana“.\nŠta je rekao Šoškić\nPodsetimo, profesor Ekonomskog fakulteta Dejan Šoškić izjavio da jedna od komponenti paketa pomoći građanima i privredi u Srbiji – davanje novca linearno i neselektivno svima, i onima koji imaju plate i penzije i kojima korona nije ugrozila egzistenciju, upitan potez, koji se teško može opravdati sa ekonomskog gledišta.\n„Sigurno je da će do kraja godine nivo javnog duga prema BDP-u preći 60 posto, a to je nivo koji su i razvijene zemlje stavile sebi kao limit. Zemlje poput Srbije bi trebalo da budu na nižem nivou javnog duga“, rekao je Šoškić.\nŠoškić je ukazao da je dodatan problem što je pre dve godine promenjena metodologija u obračunu BDP-a, i da bi prema staroj metodologiji, javni dug davno bio preko 60 odsto.\nNa pitanje da li onda stoje komentari da je ekonomska situacija stabilna ili bolja nego u prethodnom periodu, Šoškić kaže da je Srbija praktično sve do 2018. godine bila jedna od najstangnantijih privreda u Evropi.\n„Daleko smo imali niže stope privrednog rasta. Od 2018, 2019. godine nešto je veća stopa privrednog rasta, a prošle godine smo možda imali nešto manju stopu privrednog pada, ali o ekspanziji privrede ne možemo da govorimo. Mi nismo nigde napredovali, daleko smo od viših stopa privrednog rasta“, rekao je Šoškić.\nOn je povodom najave vlasti da će prvi kvartal biti sa pozitivnom stopom privrednog rasta, rekao da je Amerika napravila pozitivan rezultat od 6,4 odsto, Kina od preko 18 odsto u prvom kvartalu. Ako Srbija napravi rezultat od plus jedan, kaže Šoškić, daleko smo od privredne ekspanzije i nema priče o šampionskom statusu.\n„Srbija je jedna od najsiromašnijih zemalja u Evropi“, rekao je, između ostalog, Šoškić.\nDejan ŠoškićSiniša Mali


Moskva: Obnovićemo sporazum o izbegavanju incidenata sa SAD - 12.04.2017, Sputnik Srbija\nSporazum o izbegavanju incidenata u Siriji, koji je Rusija potpisala sa SAD, biće obnovljen 12. aprila, nakon što Ministarstvo odbrane dobije odgovarajuću... 12.04.2017, Sputnik Srbija\nrusija, vesti, svet, viktor ozjorov\nKako je rekao, po svemu sudeći Vašington je inicirao da se ovaj sporazum obnovi.\n„Smatram da je to korak Vašingtona ka uspostavljanju dijaloga sa Rusijom“, ocenio je senator i dodao da je Rusija uvek isticala važnost saradnje u tom smeru.\nOzerov je rekao i da je spremnost Vašingtona da vodi dijalog sa Rusijom nakon raketnog napada na sirijski aerodrom pozitivan korak ka uspostavljanju bilateralnih odnosa.\n„Susret ruskog predsednika Vladimira Putina sa državnim sekretarom SAD Reksom Tilersonom nam govori o tome da su pregovori šefova diplomatija bili konstruktivni i da su se nakon toga pojavile određene dodirne tačke, inače nikakvog susreta sa Putinom ne bi bilo“, naglasio je on.\nRuski političar je takođe rekao da su SAD smekšale svoj stav kada je reč o odgovornosti Damaska za hemijski napad u Idlibu.


Zvanični Vašington danas se oprostio od bivšeg predsednika Džeralda Forda\nU Nacionalnoj katedrali u Vašingtonu danas je odata pošta bivšem predsedniku Džeraldu Fordu, koji je umro prošle nedelje u 94. godini života. Na komemoraciji su se od predsednika Forda oprostili predsednik Džordž Buš, njegov otac, bivši predsednik Džordž Buš stariji, i državni sekretar u administraciji predsednika Forda Henri Kisindžer. Džerald Ford će biti sahranjen sutra u Grend Repidsu u državi Mičigen, gde je odrastao.\nUz zvuke vojnog orkestra i počasne artiljerijske plotune pripadnici vojne garde izneli su kovčeg sa posmrtnim ostacima predsednika Forda iz zgrade Kapitola. Kovčeg sa posmrtnim ostacima 38. predsednika SAD zatim je prevezen ulicama Vašingtona do Nacionalne katedrale gde je održana komemoracija. Komemoraciji su prisustvovali bivši predsedniicii Džimi Karter, Bil Klinton i Džordž Buš stariji, kao i drugi aktuelni i bivši zvaničnici. Predsednik Buš koji je dopratio udovicu predsednika Forda do katedrale održao je glavni oproštajni govor.\n«U predsedniku Fordu svet je video najbolji primer Amerike, a Amerika je našla čoveka čiji karakter i liderstvo će joj doneti smirenje i isceliti jedan od trenutaka koji su doneli najviše razdora u istoriji naše zemlje.»\nOd pokojnog predsednika Forda oprostili su se i bivši predsednik Džordž Buš stariji i državni sekretar u Fordovoj administraciji Henri Kisindžer.\n«Džerald Ford je imao sve vrline prosečnog malog američkog grada - iskrenost, smirenost i integritret. Kako se pokazalo, odsustvo prevejanosti, i njegovo iskreno poštenje postali su političke prednosti i doprineli bliskim odnosima sa liderima širom sveta, koji su nastavljeni i dugo pošto je predsednik Ford napustio položaj.»\nDžerald Ford je postao predsednik 1974. godine, pošto je Ričard Nikson podneo ostavku zbog afere Votergejt. Nikson je postavio Forda za potpredsednika 1973. godine, da bi na tom položaju nasledio Spira Egnjua koji je podneo ostavku zbog korupcionaškog skandala. Pošto je preuzeo predsednički položaj, Ford je nastojao da zaleči rane u duboko podeljenoj naciji - svojim pomilovanjem Ričarda Niksona mada je ono bilo kontroverzno. On se kandidovao na predsedničkim izborima 1976. godine na kojima ga je porazio Džimi Karter.\nPosmrtni ostaci predsednika Forda biće sahranjeni sutra u Grend Repidsu u državi Mičigen gde je odrastao. Njegovi stanovnici postavili su cveće i druga obeležja na više mesta u gradu odajući poštu bivšem predsedniku. Ispred nekadašnje Fordove kuće, njen sadašnji vlasnik, Den Korndajk, prisećao se pokojnog predsednika.\n«Postao je predsednik kada sam ja bio u gimnaziji. Sve je tada bilo zasenjeno Niksonovom aferom Votegrejt. Mislim da je Ford bio veliki čovek i prava ličnost za položaj predsednika u tom trenutku,» kaže on.\nPrivatno opelo biće održano sutra u episkopalnoj crkvi «Grejs» u Grend Repidsu posle čega će posmrtni postaci predsednika Džeralda Forda biti sahranjeni u njegovom predsedničkom muzeju.


Elektronske zdravstvene knjižice od jula\nPoruka : 97404\nNaslov: Elektronske zdravstvene knjižice od jula Uto 18 Jun - 23:16\nZamena papirnih zdravstvenih knjižica elektronskim zdravstvenim karticama počeće u julu ove godine, a svi građani Srbije trebalo bi da dobiju nove zdravstvene isprave do kraja 2015. godine, saopšteno je iz Republičkog fonda za zdravstveno osiguranje (RFZO).\nNove zdravstvene isprave omogućiće efikasniju zdravstvenu zaštitu, njihova overa će biti lakša, ubrzaće se rad zdravstvenih radnika i onemogućiti zloupotrebe, a svi lični podaci koji se budu našli na kartici biće zaštićeni, rečeno je na konferenciji za novinare na kojoj su direktor RFZO Momčilo Babić i direktor Zavoda za izradu novčanica Mirko Petrović potpisali ugovor o izradi kartica.\nZamena će se obavljati u dve faze i to od jula do septembra, kada je predviđen pilot projekat izdavanja 80.000 elektronskih zdravstvenih kartica u Filijali RFZO za Kolubarski okrug, dok će se od oktobra ove godine izdavanje proširiti na celu Srbiju.\nKolubarski okrug izabran za pilot projekat jer je u pitanju filijala srednje veličine, sa razvijenim informatičkim sistemom, što je pogodno za proveru i usavršavanje celokupne procedure zamene.\nPrecizirano je da će na kartici biti vidljivi samo lični podaci koji su se i do sada nalazili na papirnoj zdravsvenoj knjižici. Na kartici će biti vidljivi ime i prezime osiguranog lica, datum rođenja, lični broj osiguranika i broj zdravstvene kartice, dok će se na čipu pored tih podataka, nalaziti JMBG i adresa osiguranika, matična filijala RFZO kod koje je lice osigurano, obveznih uplate doprinosa, kao i period do kada je kartica overena.\nIz RFZO su istakli da se na kartici neće nalaziti medicinski podaci, odnosno podaci o pruženim zdravstvenim uslugama, podaci o lekovima dobijenim na recept.\nNajznačajnija prednost za građane i poslodavce je što više neće biti neophodno da zbog overe knjižica odlaze u filijale RFZO i preuzimaju markice.\nNova zdravstvena kartica omogućiće promene ličnih podataka o osiguraniku, poput promenu adrese prebivališta, promenu podataka o poslodavcu, izmenu osnova osiguranja, bez promene knjižice jer će se novi podaci samo učitati na čip kartice.\nU RFZO su naglasili da će nova elektronska zdravstvena kartica predstavljati temelj i preduslov za budući program elektronskog zdravstva, poput zakazivanja pregleda od kuće, elektronsko upućivanje pacijenata iz jedne u drugu zdravstvenu ustanovu, što će, kakao je ocenjeno, ubrzati rad zdravstvenih radnika i omogućiti da više vremena posvete pacijentu.\nDirektor RFZO Momčilo Babić istakao je da će novim zdravstvenim ispravama Srbija u toj oblasti uvesti evropski standard, koji će ubrzati proces ostvarivanja zdravstvene zaštite.\n"Nove zdravstvene isprave važiće na teritoriji čitave zemlje, koštaće 500 dinara, ali će oko dva miliona socijalno ugroženih građana zdravstvenu karticu dobiti besplatno", kazao je Babić i dodao da će kartica važiti 10 godina, a rok za njenu overi će ostati isti kao i do sada.\nBabić je naglasio da će RFZO učiniti sve kako bi se zamena izvršila bez gužvi i čekanja u redovima.\nDirektor Zavoda za izradu novčanica Mirko Petrović kazao je da će biti izdato oko sedam miliona knjižica, koje će ispunjavati najviše bezbednosne standarde.\nPetrović je kazao da će kartica sadržati sigurnosne boje, hologram i čip, kao i da će se upis ličnih podataka osiguranika raditi laserski kako bi se obezbedila poverljivost i trajnost.\n"Prvi put i slabovidima će biti omogućena prepoznatljivost podataka", dodao je on.\nGuvernerka Narodne banke Srbije Jorgovanka Tabaković istakla je da će nova zdravstvena kartica biti prihvaćena u svim delovima zemlje, da će garantovati poštovanje prava pacijenata i potpuni zaštitu podataka o pacijentima.\nDanas u 0:02 od Emelie\nJuče u 23:50 od Emelie\nJuče u 23:05 od stijak112\nJuče u 20:30 od Emelie\nJuče u 20:26 od lana\nJuče u 20:25 od Emelie\nJuče u 20:15 od Emelie\nJuče u 20:03 od Emelie\nJuče u 18:32 od lana\n» Modne revije\nJuče u 18:28 od lana\nJuče u 18:07 od lana\n» Yaroslav Gerzhedovich\nJuče u 18:05 od lana\nJuče u 9:27 od Salome\nJuče u 0:00 od Emelie\nUto 18 Feb - 23:54 od Emelie\nUto 18 Feb - 13:56 od Emelie


Regionalna saradnja u fokusu konferencije Panevropske unije\nFoto: Almir Razić/Fena\n“Izazovi Evropske unije i proces proširenja”, tema je trodnevne međunarodne konferencije, koja počinje u Sarajevu. Planirano je usvajanje Panevropske deklaracije, koja će biti upućena predstavnicima domaćih institucija, ali i institucija Evropske unije.\nOrganizatori konferencije su Panevropska unija i Fondacija Konrad Adenauer. Osnovna tema je regionalna saradnja, ali i mladi u Evropskoj uniji. Učešće u radu ovog skupa uzeće predstavnici institucija u Bosni i Hercegovini, predstavnici Evropske unije, ali i članovi panevropskih organizacija širom Evrope.\nPredsjednik Panevropske unije BiH Osman Topčagić smatra da u ovom trenutku nedostaje jedan aktivan angažman političkih aktera koji su i dalje zaokupljeni formiranjem organa vlasti, nakon izbora održanih prije skoro godinu dana.\n“Nama treba napredak u ovom procesu, da onda možemo kredibilno zahtijevati odgovarajuću akciju i odluke Evropske unije”, kazao je, između ostalog, Topčagić.\nVia Tatjana Rokvić\nTags #Osman Topčagić #Panevropska unija #regionalna saradnja\nDimenzija više [27.09.2019.]\nAmerički Senat najavljuje veći angažman u BiH i regionu


Oblasti zastupanja - Advokatska kancelarija Žigić\nAdvokatska kancelarija zastupa domaća i strana fizička i pravna lica pred organima uprave, arbitražama i sudovima opšte i posebne nadležnosti na teritoriji Republike Srbije.\nDelatnost advokatske kancelarije je pružanje pravnih usluga u sledećim oblastima:\nBavimo se osnivanjem privrednih društava, izrada opštih, posebnih akata i sporazuma, statusne promene, sastavljanje ugovora, stečaj i likvidacija, zastupanje pred agencijom za privredne registre, zastupanje u privrednim sporovima pred sudovima\nKrivično pravo određuje koja se dela smatraju krivičnim delima i koje se krivične sankcije primenjuju. U oblasti krivičnog prava bavimo se pružanjem odbrane, zastupanjem maloletnih lica u krivičnom postupku, sklapanja sporazuma o priznanju krivice i zaključivanje oportuniteta, podnošenjem krivičnih prijava protiv učinilaca i zastupanje oštećenih. Analogno krivičnim pravom je prekršajno pravo te pružamo odbranu u prekršajnom postupku.\nZastupamo klijente u postupcima naknada štete, naslednog prava i ostavinskog postupka, svojinskopravnih odnosa, sastavljanje ugovora, u sporovima u vezi razvoda braka po tužbi za razvod braka ili po sporazumu o razvodu braka, podele imovine stečene u toku braka, alimentacije zastupanje, izmene odluke o starateljstvu, te u parničnom postupku pred sudovima\nZastupanje u upravnom postupku i upravnom sporu\nZastupanje u disciplinskom i radnom sporu, mobing i dr.\nSastavljanje kupoprodajnih ugovora, ugovora o poklonu, ugovora o razmeni nepokretnosti, ugovora o doživotnom izdržavanju zastupanje u svim fazama postupka prometa nepokretnosti, uknjižba


Šoping manija: Prodajni objekti niču kao pečurke - na koje se još čeka da budu otvoreni? - Svetionik.com\nB92 biz #4012\n4012 Šoping manija: Prodajni objekti niču kao pečurke - na koje se još čeka da budu otvoreni?\nB92 biz · 24.02.2021 08:40\nAh, taj šoping...\nVučević: U zaveri protiv Vučića i neki ministri iz Srpske napredne stranke\nNedeljnik.rs @ Nedeljnik.rs 1 mesto · danas 11:48\nGradonačelnik Novog Sada i potpredsednik Srpske napredne stranke (SNS) Miloš Vučević izjavio je da je siguran da su se ljudi “koji misle da su jači” od predsednika Srbije i Srpske napredne stranke Aleksandra Vučića i sami prepoznali, kao i da se čeka sednica najviših stranačkih organa da se vidi “ko je ko i ko misli […] Pročitaj više\nB92 biz 1 mesto · 03.03.2021 10:35\nPoslodavac iz Makarske Mijo Pašalić i njegova firma u kojoj je zaposleno 120 radnika, odlučili su da pomognu radnicima koji nisu imali rešeno stambeno pitanje. Pročitaj više\nB92 biz 2 mesto · 04.03.2021 13:49\nBivši ministar za rad Zoran Đorđević imenovan je danas za novog direktora Pošte. Pročitaj više\nPotvrđeno za B92.net: Lidl gradi distributivni centar, jedan od najvećih na Balkanu\nB92 biz 1 mesto · 01.03.2021 15:27\nU Lapovu se gradi distributivni centar kompanije Lidl na zemljištu površine 40 hektara, potvrđeno je za B92.net iz ove kompanije. Pročitaj više\nKnjigovođama "dogorelo do noktiju": "Radimo bez pauze, a obaveze se gomilaju"\nB92 biz 2 mesto · 03.03.2021 08:39\nDvadeset i četiri sata, sedam dana nedeljno – toliko sada traje radni dan knjigovođa širom Srbije. Pročitaj više\nB92 biz 3 mesto · 02.03.2021 17:42\nBrza pruga Beograd - Novi Sad biće najmodernija pruga u Istočnoj Evropi, istakao je ministar saobraćaja, građevine i infrastrukture Tomislav Momirović. Pročitaj više\nB92 biz 3 mesto · 06.03.2021 12:07\nDirektor Koridora Srbije Aleksandar Antić obišao je danas radove na prvoj deonici Moravskog koridora od Pojata do Kruševca. Pročitaj više\nSa Milanske nedelje mode pravo u Rašku: Srpska kompanija bi mogla da radi sa svetskim kreatorom\nB92 biz 1 mesto · 01.03.2021 17:57\n"Ne postoji nijedan fešn vik, nijedan grad u kome Filip Plejn nije najzanimljivija i najkreativnija ličnost". Pročitaj više\nB92 biz · 02.03.2021 14:34\nDa kafa i kisela voda zajedno u današnje vreme mogu koštati smo 50 dinara pokazao je Dragačevac Mladen Ravić koji u selu Kotraža već godinama drži kafanu. Pročitaj više\nB92 biz 3 mesto · 05.03.2021 08:25\nZagrebačka globalno prepoznata IT kompanija Five prodata je britanskoj softverskoj kompaniji Endava za 40 miliona američkih dolara ili 250 miliona kuna. Pročitaj više\nPogon u Rači zbog kog je med poskupeo 240 odsto izvezao još 22 tone u Italiju\nB92 biz · 02.03.2021 17:14\nPogon za prikupljanje i plasman meda Naš med u Rači danas je izvezao još 22 tone bagremovog meda na tržište Italije. Pročitaj više\nVidiš 3,584 vesti od ukupno 3,617.


Povoljni krediti za šumadijske stočare - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Povoljni krediti za šumadijske stočare\nPovoljni krediti za šumadijske stočare\nponedeljak, 09 april 2012 07:37\nPoljoprivrednici sa teritorije grada Kragujevca koji planiraju kupovinu opreme za stočarske objekte, mogu da konkurišu za dobijanje povoljnih, odnosno beskamatnih dinarskih kredita iz gradskog agrarnog budžeta. Pomoćnica gradonačelnika Kragujevca za agrar dr Snežana Živanović Katić kaže da maksimalni iznos kredita za koji šumadijski stočari mogu da konkurišu iznosi 200.000 dinara. Krediti će se dodeljivati sa grejs periodom od 12 meseci, nakon čega će se vraćati u dve do tri godišnje rate, u zavisnosti od odobrenog iznosa.\nZa beskamatne kredite iz gradskog agrarnog budžeta mogu da konkurišu odgajivači stoke koji su registrovali poljoprivredna gazdinstva za 2012. godinu, i koji imaju prebivalište i objekte za držanje i uzgoj domaćih životinja na teritoriji grada Kragujevca. Stočari koji konkurišu za dobijanje kredita ne smeju da imaju neizmirene finansijske i druge obaveze prema lokalnoj Direkciji za robne rezerve i Odeljenju za poljoprivredu gradske uprave.\nZainteresovani poljoprivrednici za kredite mogu da konkurišu do 10. maja, s time što podnosioci zahteva treba da obezbede sopstveno učešće od 20 odsto od ukupne vrednosti opreme za čiju nabavku su im potrebna kreditna sredstva.\nGradska uprava povoljnim kreditima pomaže razvoj agrara na području Kragujevca od 2005. Od tada do sada, oko 2.000 ovdašnjih poljoprivrednih domaćinstava koristilo je kredite iz lokalnog agrarnog budžeta za nabavku mehanizacije, hladnjača i sušara, te za izgradnju plastenika, opremanje stočarskih objekata i drugo. Od 2005. do prošle godine, za kreditiranje razvoja poljoprivredne proizvodnje iz kragujevačkog agrarnog budžeta izdvojeno je više od 200 miliona dinara.


Kurc: Dijalog Beograd-Priština mora da bude okončan | EurActiv Serbia\nKurc: Dijalog Beograd-Priština mora da bude okončan\nAustrijski kancelar Sebastijan Kurc rekao je i u Beogradu i u Prištini da će Austrija, zemlja koja trenutno predsedava EU, podržati svaki sporazum koji u procesu normalizacije odnosa postignu Kosovo i Srbija. Kurc je u Beogradu izjavio da je od presudnog značaja da dijalog bude ne samo nastavljen, već i završen, jer je to jedini način za ulazak Srbije u EU. Istovremeno je predsednik Srbije Aleksandar Vučić rekao da su Srbi i Albanci miljama daleko od bilo kakvog rešenja.\nNakon sastaka sa Tačijem 6. novembra, Kurc je ponovio ono što je rekao u Beogradu - da će njegova zemlja podržati svaki sporazum koji u procesu normalizacije odnosa postignu Kosovo i Srbija. On je u Prištini istakao da će svaki sporazum, makar i korekcija granica ili razmena teritorija, dobiti podršku EU ako se o tome dogovore dve zemlje.\nVučić ide u Pariz - Srbija ne treba da bude izolovana zbog Kosova\n"Da li treba sebe da izolujemo? Da li želite da Srbija ne bude predstavljena u Parizu? Da tamo bude predstavljen Tači, a da Srbija, zemlja koja je izgubila 28% stanovništva u tom ratu, ne bude predstavljena? Da li je to razlog da ne razgovaram sa Putinom, Trampom, Makronom... ili da ne trgujemo ni sa kim? Srbija ne može da glumi uvređenu mladu", ocenio je Vučić.\nVučić je kazao i da očekuje nastavak dijaloga Beograda i Prištine, ali da "ne zna kada će se on desiti".